SEC se priključuje koaliciji AidWatch Srbija – Somborski edukativni centar\nSEC se priključuje koaliciji AidWatch Srbija\nObjavi SEC Sombor 30. septembra 2014. 30. septembra 2014.\nOd 24-27. septembra u Leskovcu je održan drugi aidwatch seminar namenjen izgradnji kapaciteta organizacija civilnog društva za aktivnije angažovanje u oblastima planiranja i praćenja delotvornosti i transparentnosti razvojne (donatorske) pomoći.\nSeminar je namenjen menadžerima organizacija koje su aktivne na polju javnog zagovaranja, u borbi protiv korupcije i promociji transparentnosti, a koje su zainteresovane da se aktivnije angažuju na problematici u vezi sa načinom planiranja, strukturom i mehanizmima isporuke, kao i delotvornošću i uticajem razvojne pomoći koja se isporučuje građanima Srbije.\nUčesnici su od predavača i radioničara iz Makedonije i Slovenije saznali kako su nastale i kako rade nacionalne aidwatch platforme pomenutih zemalja, na koji način obavljaju monitoring razvojne pomoći u svojim zemljama, odnosno na koji način izrađuju godišnje izveštaje u kojima se analizira efikasnost ovih razvojnih programa. Takođe, učesnici seminara su imali priliku da čuju više o analizi planiranja i implementacije sredstava iz IPA fondova u Makedoniji, kao i o zloupotrebama sredstava Evropske Komisije dodeljenih makedonskim organizacijama u okviru programa „Mladi u Akciji“.\nSeminar je organizovao “Narodni parlemant” iz Leskovca, a ispred Somborskog edukativnog centra učestvovao je Srđan Vlaškalić, dok je Dragan Nikodijević bio učesnik prvog seminara održanog u aprilu.\nNa nivou Upravnog odbora SEC-a doneta je odluka da se organizacija priključi neformalnoj koaliciji organizacija “AidWatch Srbija”.\nOznake: AidWatch Srbijanarodni parlament leskovac


Nina Đogani, mlađa sestra Lune Đogani bila je u žiži interesovanja medija nakon što je njena cela porodica ušla u rijaliti.\nAnabela, Luna i Gagi su bili deo treće sezone rijalitija "Zadruge", a svakodnevne porodične svađe i iznošenje prljavog veša su bile glavna tema, međutim Nina Đogani ni tada nije želela preterano da se oglašava za medije, ali je bila i te kako aktivna na društvenim mrežama.\nMnogi su, sudeći po poslednjim objavljenim slikama Đoganijeve, primetili da se Nina i te kako promenila od tada.\nSada ima znatno svetliju kosu, zbog koje mnogi komentarišu da je "pljunuta Luna". Nina često objavljuje svoje fotografije na Instagramu na kome je prati oko 90.000 ljudi.


Lavrov pred Generalnom skupštinom UN: Sprečiti pokušaje slabljenja sistema kontrole nad naoružanjem - Sputnjik Srbija\n08:54 22.09.2020 Preuzmite kraći link\nPotrebno je zaustaviti pokušaje slabljenja sistema kontrole nad naoružanjem, kako bi se održala globalna stabilnost, izjavio je šef ruske diplomatije Sergej Lavrov u video-obraćanju u ime zemalja Organizacije ugovora o kolektivnoj bezbednosti (ODKB) tokom nedelje visokog zasedanja Generalne skupštine UN.\nJedan od glavnih zadataka svetske zajednice, kako je rekao ministar inostranih poslova Rusije, trebalo bi da ostane rešavanje sukoba isključivo mirnim, diplomatskim sredstvima u okviru pregovora na osnovu međunarodnog prava. Ministar smatra da bi bezuslovni prioritet trebalo da bude proširenje saradnje u borbi protiv terorizma i njegovog spajanja sa organizovanim kriminalom. On je pozvao da se spreče pokušaji slabljenja sistema kontrole naoružanja, razoružanja i neširenja.\n„Neophodno je blokirati pokušaje slabljenja sistema kontrole naoružanja, razoružanja i neširenja oružja kako bi se održala globalna stabilnost“, rekao je on.\nPretnje modernog doba\nOn se osvrnuo na različite pretnje modernog doba.\n„Danas, nažalost, u različitim regionima sveta nastavljaju da besne oružani sukobi. Njima se dodaju oštre pretnje modernog doba: međunarodni terorizam, narko i sajber-kriminal, klimatske promene. Ove godine taj spisak je dopunjen još jednom strašnom pretnjom – pandemijom virusa korona, koja je izazvala ozbiljne krizne pojave u socijalno-ekonomskoj i drugim oblastima“, rekao je Lavrov.\nPrema njegovim rečima, sve je teže reagovati na globalne probleme iz godine u godinu, posebno u uslovima rastuće razjedinjenosti svetske zajednice. Lavrov je naglasio da je takva situacija je u velikoj meri povezana sa odsustvom želje nekih zemalja da uzmu u obzir zakonite interese drugih država.\nKako je rekao, u toku je nametanje koncepata i standarda poput „svetskog poretka, zasnovanog na pravilima“. To je praćeno pokušajima mešanja u unutrašnje poslove država, primenom unilateralnih sankcija kršeći prava Saveta bezbednosti UN, manifestacijama netrpeljivosti i mržnje.\nJačanje svestrane saradnje\nRuski ministar naglasio da je svet umoran od razdvajanja, a da oružani sukobi, međunarodni kriminal i novi izazovi, uključujući pandemiju virusa korona, zahtevaju jačanje svestrane uzajamne pomoći i saradnje.\n„Ali prirodni tok istorije ne može se preokrenuti. Danas na međunarodnoj sceni jačaju novi centri ekonomskog rasta, raste potreba za rešavanjem oružanih sukoba isključivo mirnim putem, povećava se uzajamna zavisnost. Svet je umoran od linija razdvajanja, podele država na 'svoje' i 'tuđe', svet traži jačanje svestrane uzajamne pomoći i saradnje. Drugim rečima, ciljevi koji su formulisani pre 75 godina prilikom nastanka UN postaju sve aktuelniji“, istakao je ministar.\nLavrov je takođe nazvao apsurdnim pokušaje revidiranja istorije, umanjivanja uloge naroda koji su dali odlučujući doprinos pobedi nad fašizmom. On je pozvao da se pamte lekcije istorije, oda počast podvizima vojnika-oslobodilaca, kao i da se osigura bezbednost spomenika podignutih u njihovu čast.\nPrema rečima šefa ruske diplomatije, u savremenim uslovima UN treba da ostane efikasna struktura koja sprovodi koordinisan rad u strogoj saglasnosti sa svojom poveljom, ne sme se dozvoliti razvodnjavanje mandata glavnih tela sistema UN i dupliranje njihovih ovlašćenja, što će samo odložiti postizanje željenih ciljeva.\nslabljenje, Generalna skupština UN, kontrola naoružanja, Sergej Lavrov


Prema pisanju skopskih medija, Crvenkovski je odluku objavio pri kraju diskusija, nakon što je pažljivo saslušao veći broj članova Glavnog odbora SDSM-a, koji su od njega tražili da ostane na čelu partije do sledećih izbora i da se kongres stranke uopšte ne održi.\n- Bio sam neuspešan predsednik, jer nisam uspeo da objedinim stranku do kraja u politici bojkota i otpora na ulicama. Ne odlazim zbog straha ili umora, već zato što mislim da sam podbacio kada nisam uspeo da vas ubedim da je moja politika ispravna - rekao je Crvenkovski u izlaganju, čije detalje za medije prenose neimenovani visoki funkcioneri stranke.\nOn je istakao da kongres stranke mora biti održan, s obzirom da njegov mandat ističe 24. maja, a mandat članova GO 7. juna. Crvenkovski je zatražio od članova GO strake da uopšte ne uzimaju u obzir njegovo ime, ukoliko se ono pojavi kao predlog neke od stranačkih organizacija, a ujedno je obelodanio i da nema nameru da stane iza nekog od kandidata za njegovog naslednika.\nNa sednici nije bilo reči o eventualnim kandidatima za novog predsednika stranke.\nKao potencijalni naslednici Crvenkovskog u makedonskim medijima se pominju visoki članovi stranke Zoran Zaev, inače gradonačelnik Strumice, Radmila Šekerinska koja je bila predsednik SDSM-a u vreme kada je Crvenkovski bio predsednik Makedonije, kooridnator poslaničke grupe SDSM u Parlamentu Igor Ivanovski, potpretsednik stranke Zoran Jovanovski i Kire Naumov, nekadašnji prvi čovek makedonske Obaveštajne agencije.\nDo sada su jedino Zaev, Jovanovski i Naumov potvrdili da će se kandidovati za lidersku poziciju u SDSM-u.\nCrvenkovski je na čelu SDSM-a od njenog formiranja 1991. godine i jedino nije bio šef stranke u vreme mandata predsednika države. Crvenkovski se vraća na čelo SDSM-a 2009. godine i vodi je sve do danas. Za vreme njegovog poslednjeg četvorogodišnjeg mandata, stranka je pretrpela poraz na parlamentarnim izborima 2011. godine i na ovogodišnjim lokalnima izborima.\nBranko Crvenkovski bio je i predsednik Vlade Makedonije.\nTUČA TOKOM ŠETNJE Direktor zatvora u Skoplju podneo ostavku nakon napada na ministre


Japanski istraživači razvili su sistem za vezu između mozga i mašine koji omogućava da se invalidskim kolicima upravlja mislima. Sistem obrađuje moždane aktivnosti i pretvara ih u komande za kretanje kolica ulevo, udesno i napred, sa kašnjenjem od svega jednog hiljaditog dela sekunde. To je ogromno unapređenje u odnosu na druge sisteme kojima za reakciju na misli korisnika treba i po nekoliko sekundi. U objavljenom snimku eksperimenta prikazan je istraživač koji upravlja kolicima krećući se levo-desno između šest stolica u sobi...\nOvaj sisitem razvili su naučnici u Tojotinom kolaboracionom centru za interfejs mozga i mašine, istraživačko-razvojnom centru koji su 2007. godine osnovali istraživačka jedinica japanske vlade RIKEN, Toyota Motor, Toyotina centralna istraživačko-razvojna laboratorija i istraživački institut Genesis.\nPrilagođavanjem sistema misaonim šablonima konkretnog korisnika tačnost upravljanja može dostići 95 posto, kažu istraživači. Sistem se obučava po tri sata dnevno nedelju dana da bi se fino prilagodio korisnikovim misaonim procesima vezanim za upravljanje.\nRanije ove godine istraživači kompanije Honda Motor prikazali su sistem koji omogućava da se mislima upravlja robotom. Sistem je istraživaču omogućavao da pomisli na nekoliko unapred definisanih pokreta, na primer podizanje leve ruke, a robot bi potom izveo zamišljene pokrete. Honda je tada saopštila da njihov sistem reaguje uspešno u 90 odsto slučajeva.\nMikro vesti (30.6.2009)


O knjizi "Samo JEDNO je bitno" – Unutrašnja reintegracija\nZa knjigu Samo JEDNO je bitno Gari Kelera i Džej Papasana može se reći da je stigla u pravom trenutku. Ljudima razapetim između gomile poslovnih zahteva, zatrpanim mnoštvom mogućnosti koje nudi savremena tehnologija, ljudima rasute pažnje – ova knjiga rešava fundamentalni problem – multitasking. Ona svodi dobro poznat Paretov princip 80/20 na jedno, pomažući čitaocu da iz gomile ciljeva i zadataka izabere onaj najvažniji i na njega usmeri svu svoju pažnju.\nU prvom delu knjige, autori komentarišu obmane u koje verujemo kada je u pitanju lična produktivnost. Njihov pristup predstavlja, na neki način, bacanje rukavice u lice ostalim teoretičarima koučinga jer idu dotle da disciplinovan život i životnu ravnotežu kvalifikuju kao obmane, kao koncepte koje treba napustiti.\nDrugi deo knjige nudi rešenje za sav haos u kom živimo i radimo a to je – pitanje za samofokusiranje. Pitanje za samofokusiranje glasi: Koji to jedan zadatak mogu da obavim pa da mi, kada to uradim, postane lakše ili nevažno? Ovo pitanje postavljamo sa željom da odredimo prioritetne aktivnosti za jedan dan, za nedelju, mesec, kao i za bilo koju oblast života.\nU trećem delu knjige autori nude razne načine korišćenja pitanja za samofokusiranje, organizovanje svog vremena, itd.\nTajna koja je skrivena iza svođenja mnoštva izbora na jedan, i fokusiranja na taj jedan izbor je baš u tome – u fokusiranju. Ako se jednoj aktivnosti posvetite sa 100% pažnje, vi zapravo vežbate koncentraciju koja će vam biti od pomoći u svim drugim stvarima. Pridodajte tome princip određivanja prioriteta koje nudi ova knjiga i imate dobru formulu za uspeh.\nSlaba tačka ove knjige je u tome što ne podržava detaljno planiranje svih bitnih koraka ka cilju, a da bi se cilj postigao, obično se svi bitni koraci moraju uraditi. Knjiga daje ideje i polet čitaocu, ali se korisnik formule uspeha pre ili kasnije vrati na činjenicu da ono što mora biti urađeno mora biti urađeno.\nCategory : Blog 80/20, biznis koučing, blog, ciljevi, čitanje, disciplina, džej papasan, efikasnost, gari keler, knjige, lični razvoj, nebojša kostić, paretov princip, priručnik, rad na sebi\n← Официальный сайт казино Вулкан Россия\nG6 Kick off Devices To Work with Shetland Place Heart As Principal Kick off Site →\nTotal Visits: 27,187


Novi crnogorski list – Republika - NDNV\nNovi crnogorski list – Republika\nPosted on Sep 6 2004 - 7:59pm by admin\nU Podgorici je danas izašao prvi broj lista “Republika”, koji je nastavio tradiciju nedavno ugašenog lista “Publika”. “Republiku” izdaje preduzeće “Milenijum”, ista firma koja je izdavala “Publiku”. Veći broj novinara prethodnog lista nastavio je rad u redakciji novih novina, čiji je direktor i glavni i odgovorni urednik Aleksandar Eraković, donedavno urednik u podgoričkoj Televiziji “In”.\nIzvršni direktor preduzeća “Milenijum” je Roman Filatov, pošto je tu firmu kupila kompanija “Hadiflake LTD”. Eraković u uvodniku prvog broja “Republike” konstatuje da je crnogorsko medijsko tržište premalo za tri novine “plus beogradski paket”, ali da ima mesta i za novi list, jer će, kako je ocenjeno, tržište garantovati njegov kvalitet.\n“Crnogorska javnost prosto vapi za kvalitetnom i ozbiljnom dnevnom novinom”, piše Eraković, i dodaje da “Republika” “neće biti ni tužilac, ni advokat, ni sudija bilo kome i bilo čemu”. Eraković uverava da “neće biti nejasnoća u ključnim elementima uredjivačke politike” lista, i da će se “Republika” zauzimati za “obnovu crnogorske nezavisnosti, za punu promociju demokratskih vrednosti savremenog sveta, te za nedvosmislenu afirmaciju privatnog biznisa i brzi dovršetak procesa privatizacije”.\nList “Publika” izlazio je od kraja 2001. do 5. avgusta ove godine.


Nakon 20 godina sa Lastom ponovo do Dubrovnika – Saobraćajno preduzeće Lasta AD\nPočetna / Vesti / Nakon 20 godina sa Lastom ponovo do Dubrovnika\njun 27. 2014.\nBeograd, 26.06.2014. – Saobraćajno preduzeće „Lasta“, kao jedno od vodećih prevoznika u Srbiji i regionu, od 28. juna uvodi novu liniju na relaciji Beograd-Dubrovnik. Nova „Lastina“ linija imaće sezonski karakter i saobraćaće do 31.avgusta 2014. godine.\nPolasci iz Beograda održavaće se utorkom i subotom u 20:15 časova, dok je povratak iz Dubrovnika omogućen sredom i nedeljom u 20:00 časova. Takođe, putnicima iz Subotice i Novog Sada obezbeđeni su transferi do Beograda.\n“Linija Beograd-Dubrovnik predstavlja značajnu novinu u poslovanju naše kompanije, posebno ako se uzme u obzir da prethodnih dvadeset godina nijedan prevoznik nije saobraćao na ovoj relaciji. Uvođenjem nove linije ispoštovali smo sve veći broj zahteva naših putnika koji biraju Dubrovnik kao turističku destinaciju.“ rekla je Ana Petrović, PR menadžerka SP Lasta. Ona je dodala da će se linija realizovati u saradnji sa dugogodišnjim partnerom Autotrans Rijekom, kao i svesrdnu pomoć i podršku Grada Dubrovnika i turističke zajednice Dubrovnika.\nViše informacija svi zainteresovani mogu dobiti u Lastinim turističkim agencijama ili pozivanjem sledećih brojeva telefona 011/ 3348 555, 3348 556, 3348 557, kao i na sajtu www.lasta.rs.


Dunović: Ovi dani su prilika da njegujemo vrijednosti koje nas čine dobrima\n23.05.2020 / 14:58 BiH - Potpredsjednik FBIH\nPotpredsjednik Federacije Bosne i Hercegovine Milan Dunović uputio je čestitku povodom Ramazanskog bajrama reisu-l-ulemi Islamske zajednice u BiH Huseinu ef. Kavazoviću i svim građanima BiH koji obilježavaju ovaj praznik.\n- Ekselencijo, ovim putem Vama i svim građanima islamske vjeroispovijesti želim uputiti iskrene čestitke povodom Ramazanskog bajrama. Želim da praznične dane provedete u krugu porodice i najbližih prijatelja.\nOvi dani su prilika da njegujemo vrijednosti koje nas čine dobrima i koje nas usrećuju i želim da ih uz tu tradiciju i provedete - kaže se u čestitki, saopćeno je iz Kabineta potpredsjednika Dunovića.


Vesti online / Sport / Fudbal / Bečka policija upozorava navijače o javnoj bezbednosti\nBečka policija, povodom utakmice između fudbalskih reprezentacija Austrije i Srbije na bečkom stadionu "Ernst Hapel", upozorava navijače na Zakon o javnoj bezbednosti.\nPrema tom Zakonu pristup mestu održavanja utakmice, za vreme trajanja kvalifikacione utakmice za Svetsko prvenstvo 2018, dopušten je samo onim ljudima koji dozvole pretres odeće i stvari koje nose sa sobom.\nOrgani službe javne bezbednosti ovlasćene su da pretresu odeću i stvari koje sa sobom nose ljudi koji žele pristup ovoj manifestaciji. U slučaju odbijanja pretresa odeće i stvari, organi službi javne bezbednosti ovlašćene su da tim ljudima uskrate prisustvo utakmici. Ovo uskraćivanje pristupa utakmici, kako se navodi u zakonu, organi službe javne bezbednosti mogu, prema 50 Zakona o javnoj bezbednosti, da sprovedu i putem prinude.\nPo osnovu ovog razloga ne postoji pravo na povraćaj cene ulaznice od strane države Austrije.\nUtakmica između Austrije i Srbije u Beču igra se sutra od 20.45 u pretposlednjem kolu D kvalifikacione grupe za Mundijal u Rusiji.\nFUDBAL Iz bazena među stative


Range Rover Sport – Najtraženiji Land Rover model po nikad boljim uslovima! - Vrele gume\nnov. 19, 2019 u 5:51 pm\n19 novembra, 2019 nema komentaraAkcijaBritish MotorsLand RoverNovostiPonudaPR SaopštenjeRange RoverRange Rover SportvestiVrele Gume\nKompanija British Motors objavila je nikad povoljniju ponudu za popularni Land Rover, model Range Rover Sport.\nU ovoj ponudi je model Range Rover Sport po ceni od 72.990 evra, u ograničenoj količini za isporuku odmah.\nModel Range Rover Sport sa 3.0 dizel motorom, u ponudi je u bogatom paketu opreme. U tu opremu između ostalog spadaju i aluminijumske flene od 21 cola “5007” Style, pokretni panoramski krov, kožna sedišta sa grejanjem, LED svetla, električno sklapanje retrovizora, zatamnjena stakla, dupli touch screen monitor, elektro otvaranje/zatvaranje prtljažnika, navigacioni sistem, kamera za vožnju unazad…\nStandardna oprema uključuje vrhunske sigurnosne sisteme, kao i dekorativne elemente u unutrašnjosti koji čine ovu ponudu nikad boljom.\nUnutrašnjost je konforna i ergonomski podešena vozaču. Zabavne sadržaje kontroliše moćni InControl Touch Pro sistem, koji u sinergiji sa vrhunskim britanskim brendom audio uređaja Meridian u Surround sistemu, pruža neponovljiv doživljaj.\nSa klirensom od čak 278 mm i vrhunskim oslanjanjem, varijabilne simetrije, sa stalnim 4×4 pogonom, ovaj punokrvni predstavnik Land Rover luksuzne terenske porodice, omogućava udobnu i sigurnu vožnju kako u gradu i na dugim putovanjima, tako i po nepristupačnim terenima.\nVozila su pokrivena 3-godišnjom garancijom (3 godine ili pređenih 100.000 km) kao i 3-godišnjom putnom asistencijom u Evropi.\n*Uz ovu ponudu važe i specijalni uslovi finansiranja u saradnji sa S-Leasing i S-Rent.\nPR Saopštenje: British Motors Serbia\nTagoviAkcijaBritish MotorsLand RoverNovostiPonudaPR SaopštenjeRange RoverRange Rover SportvestiVrele Gume


Svet Autor:Anđela Krstović23. jan. 202214:51 > 14:54\nFoto: MediaBiro, Djordje Kostic/Shutterstcok, Nova.rs\nRazgovori pojedinih političkih subjekata o rešavanju krize u Crnoj Gori otpočeli su juče, ali to nije dovelo do smirivanja tenzija. Protesti koji se već nekoliko dana održavaju na ulicama širom zemlje najavljeni su i za večeras, a svoje prisustvo najavili su pojedini ministri crnogorske Vlade.\nProtesti su počeli nakon što je potpredsednik Vlade i lider Građanskog pokreta URA Dritan Abazović predložio formiranje manjinske Vlade, nakon čega je crnogorskom parlamentu predata inicijativa o izglasavanju nepoverenja aktuelnoj Vladi. Zdravko Krivokapić oštro je reagovao na ovaj postupak i zatražio smenu svog potpredsednika Abazovića.\nGrađani su na ulicama rešili da iskažu svoje nezadovoljstvo još jednom krizom vlasti.\nIako je veći deo protestnih večeri protekao mirno, do incidenta je došlo kada je Abazović gostovao na RTCG-u.\nOkupljeni građani vređali su potpredsednika Vlade koji je u jednom momentu prišao demonstrantima, što se nije dobro završilo, te je policija morala da spreči dalji sukob dve strane.\nMinistri na protestu\nVečerašnjem protestu koji će se održati ispred zgrade Vlade u Podgorici prisustvovaće i ministri Krivokapićeve Vlade. Među prvima je dolazak najavio ministar finansija i socijalnog staranja Milojko Spajić, koji je poručio da će on i Jakov Milatović biti sa građanima u Podgorici.\n"Sutra u 19 sati JakovMilatović i ja ćemo se pridružiti našim građanima u Podgorici. Direktna demokratija", napisao je Spajić na svom Tviter nalogu.\nNa njegovu najavu ubrzo su se nadovezale ministarke zdravlja i prosvete - Jelena Borovinić Bojović i Vesna Bratić, koje će sa kolegama biti na ulicama Podgorice večeras.\nŽeljko Ivanović za Nova.rs: Krivokapićeva Vlada je pala još u julu\nRat Demokrata i URE\nDan D u Crnoj Gori biće 4. februar, kada poslanici i zvanično odlučuju o nepoverenju Vladi Zdravka Krivokapića. U susret ovom danu, atmosfera je sve uzavrelija, dok sukob Demokrata i URE ne prestaje.\nIako su Demokrate poslale poziv na razgovore, čelnici URE su kategorično odbili, navodeći da je "neprincipijelan". Vlada će, ocenjuje URA, definitivno pasti 4. februara.\nPored izglasavanja nepoverenja Vladi, na stolu je i inicijativa o smeni Dritana Abazovića, ali i razrešenja predsednika parlamenta Alekse Bečića.\nJedni kažu - izdaja, drugi tvrde - bilo je neizbežno\nOdluka Abazovića da predloži formiranje manjinske Vlade izazvala je buru u Crnoj Gori i dovela do produbljivanja nesuglasica čelnika vladajuće većine. Dok blok predvođen Krivokapićem smatra da je potpredsednik Vlade izdao ono za šta se opozicija izborila u avgustu 2020. godine, oni koji ga podržavaju kažu da je rekonstrukcija Vlade bila neizbean scenario.\nBONUS VIDEO Protest u Podgorici, traži se smena Dritana Abazovića\nCrna GoraDritan AbazovićprotestiZdravko Krivokapić


Kosovski predsednik Hašim Tači i američki državni sekretar Majk Pompeo (Foto: AP/Andrew Harnik)\nAmerički državni sekretar Majk Pompeo sastao se u Vašingtonu sa predsednikom Kosova Hašimom Tačijem.\n"Sekretar Pompeo potvrdio je snažno partnerstvo Sjedinjenih Država i Kosova, stalnu posvećenost vrednostima koje dele, kao i podršku suverenom i nezavisnom Kosovu", saopštila je Pompeova predstavnica za medije Morgan Ortagus.\n"Sekretar je ukazao da očekuje da Kosovo ukine carine na uvoz iz Srbije - u svrhu povećavanja ekonomskih i komercijalnih dobrobiti građana obe zemlje - što je ključni korak oživljavanja pregovora o sveobuhvatnoj normalizacijii odnosa", navela je Ortagus.\nNavedeno je i da je Sekretar Pompeo čestitao Kosovu na uspešno održanim izborima u demokratskoj atmosferi i formiranje vlasti, ukazao na značaj razvoja vladavine prava i ekonomskog razvoja - što će, kako je saopšteno, osigurati napredak Kosova.\nTači posle susreta sa Pompeom: Donositi odluke u prilog strateškog partnerstva sa SAD\nPrethodno je iz kabineta predsednika Kosova Hašima Tačija saopšteno da su dvojica zvaničnika razgovarala o dijalogu Kosova i Srbije, kao i saradnji i podršci Sjedinjenih Država.\nNakon susreta Tači je govorio za albanski servis Glasa Amerike - a jedno od pitanja koje mu postavljeno bilo je da li će Kosovo biti kažnjeno ukoliko ne ukine carine od sto odsto uvedene na proizvode koje uvozi iz Srbije i BiH.\nPredsednik Kosova Hašim Tači odgovorio je da je američki stav jasan - Kosovo treba da pokaže da je spremno da obezbedi američku podršku svom ekonomskom razvoju.\n“Mislim da kosovske političke stranke i vlada treba da donose odluke koje idu u prilog jačanja strateškog partnerstva sa SAD. Nije mudro sukobljavati se i tako nauditi strateškim odnosima sa SAD, NATO i Evropskom unijom”, rekao je Tači.\nKosovski predsednik je rekao da ceni lično zalaganje sekretara Pompea, ali i pisma koja je njemu i predsedniku Srbije Aleksandru Vučiću, uputio američki predsednik Donald Tramp. U tim pismima, rekao je Tači, Tramp je istakao na neophodnost postizanja konačnog dogovora između Kosova i Srbije. To bi, kako je ukazao, značilo trajan mir i međusobno priznavanje dve zemlje.\n“Potuno sam uveren da će pod vođstvom predsednika Trampa, značajnu ulogu sekretara Pompea, dinamike i inventivnosti koju je ambasador Ričard Grenel uneo u ovaj proces, tako nešto ostvarivo. Naravno i drugi evropski partneri treba da slede dinamičnu i lidersku ulogu SAD”, rekao je Tači.\nPredsednik Kosova rekao je i da je od sekretara Pompea zatražio da Sjedinjene Države nastave lidersku ulogu, što mu je, kako tvrdi, američki državni sekretar i obećao.\n"Istovremeno sam iskazao spremnost Kosova da bude deo NATO-a što je pre moguće - jer imamo profesionalnu i multietničku vojsku u skladu sa standardima Severnoatlantske alijanse”, ukazao je Tači.\nKosovski predsednik je ukazao da je potpuno uveren da će SAD nastaviti da podržavaju druge korake Kosova, posebno ulazak u Program partnerstva za mir, a zatim i u NATO.\nNorkvist i Tači razgovarali o vojnoj saradnji SAD i Kosova\nPrethodno je Dejvid Norkvist, zamenik američkog sekretara odbrane, u prestonici SAD-a razgovarao sa kosovskim predsednikom Tačijem, saopšteno je iz njegovog kabineta.\nNorkvist je, navodi se u saopštenju, istakao da je za bezbednost u Jugoistočnoj Evropi vitalno da Kosovo što pre postane član NATO-a.\nHašim Tači je, saopšteno je iz njegovog kabineta, zahvalio Norkvistu na podršci Bezbednosnim snagama Kosova, založivši se za još intenzivniju saradnju.\n"Kosovo ima svoju profesionalnu vojsku, po NATO standardima, koja je spremna za učešće u humanitarnim i mirovnim misijama u svetu, rame uz rame sa Sjedinjenim Američkim Državama", rekao je kosovski predsednik, navedeno je u saopštenju iz njegovog kabineta.\nPredsednik Kosova Hašim Tači boravi u Sjedinjenim Država u poseti tokom koje je razgovarao sa Metjuom Palmerom, izaslanikom Stejt departmenta za Zapadni Balkan. Prethodno je učestvovao u dve debate, u Atlantskom savetu i Brukings institutu, i susreo se sa prestavnicima Heritidž fondacije i Vilson centra.


Evropa ili ovce - Zakon o diskriminaciji - Nedeljnik Vreme\n11. 3. 2009. / 11.02\nPredlog zakona o zabrani diskriminacije povučen je iz procedure, a o tome da li će i kada biti vraćen u Skupštinu nema pouzdanijih informacija, osim pretpostavki i nagađanja pojedinih predstavnika vladajuće koalicije\nDRUKČIJI 9. MART: Protest u Beogradu zbog povlačenja zakona\nNa istoj gomili našli su se prošle nedelje političari, popovi, gejevi, ovce, Evropska komisija, "beli Šengen", na kraju je bilo i srče, a sve povodom dva sporna člana Predloga zakona o zabrani diskriminacije. Prošlog četvrtka, vlada Srbije iznenada je obavestila Narodnu skupštinu, koja se baš u tim trenucima spremala da izglasa ovaj zakon, da se isti povlači iz procedure. Zakon je, inače, jedan od onih koji obavezno moraju da budu doneti ako Srbija namerava da se u nekom trenutku nađe na beloj Šengen listi, a predlog koji je povučen dobio je podršku Venecijanske komisije Saveta Evrope i Evropske komisije. Razlog za njegovo povlačenje: Srpska pravoslavna crkva, uz saglasnost drugih crkava i verskih zajednica, uputila je pismo s primedbama na Predlog zakona, odnosno na njegove članove koji zabranjuju diskriminaciju po verskoj osnovi i diskriminaciju na osnovu rodnog identiteta i seksualne orijentacije (videti okvir).\nPrema zajedničkom saopštenju objavljenom na sajtu Srpske pravoslavne crkve, saglasnost za povlačenje Predloga zakona dali su: u ime Srpske pravoslavne crkve episkop bački Irinej, Katoličke crkve – monsinjor Andrija Kopilović, Islamske zajednice Srbije – reis-ul-ulema Adem Zilkić, Slovačke evangelističke crkve – biskup Samuel Vrbovski, Hrišćanske reformističke crkve – biskup Ištvan Čete-Semeši, Hrišćanske evangelističke crkve – superintendent Arpad Dolinski i u ime Jevrejske zajednice Srbije rabin Isak Asiel.\nPrema njihovom saopštenju, osnovni nedostatak predloženog zakona je to što može dovesti do, kako je navedeno, kolizije između nekih od prava kojima se bavi i prava na slobodno posedovanje i izražavanje verskih uverenja, propovedanja verskih učenja i zaštitu moralnih vrednosti.\nNaime, kako je kasnije objašnjeno, poglavari većine verskih zajednica u Srbiji uplašili su se da bi ih ovaj zakon mogao primorati da venčavaju istopolne parove. Ako ništa drugo, predstavnicima crkava i verskih zajednica mora se odati priznanje na osećaju za dramatiku: Predlog zakona o zabrani diskriminacije nalazio se osam godina na javnoj raspravi, za to vreme niko od njih nije stavio nijednu primedbu, a onda u minut do dvanaest, pred sam početak skupštinske sednice na kojoj je ovaj zakon prva tačka dnevnog reda, dolazi do velikog obrta i zakon biva povučen.\nMILJENIK DRŽAVE: Episkop Irinej\nDIJAGNOZA: Da je reč o očiglednom primeru mešanja uloge države i crkve niko od aktera ove priče još nije osporio. Razlika je samo u tome kako ko gleda na to, naročito kada je o vladajućoj većini reč. Poslanik koalicije SPS–PUPS–JS Dragan Marković Palma istakao se među prvima objasnivši da je za njega homoseksualnost bolest, a u izjavi koja bi mogla da bude udžbenički primer homofobije poentirao je rečima: "Ako homoseksualci treba da vode Srbiju u Evropu, onda je bolje da ostanemo i čuvamo ovce u Srbiji." Palmino obećanje da poslanici SPS-PUPS-JS neće glasati za ovakav predlog zakona, ubrzo je demantovalo dvoje njegovih koalicionih partnera. Prvo je ministar policije i lider SPS-a Ivica Dačić gostujući na TVB92 rekao da će povučeni zakon biti usvojen najkasnije do kraja aprila, zajedno sa svim drugim zakonima neophodnim za stavljanje Srbije na belu Šengen listu. Dačić je dodao i da smatra da crkva ne treba da se meša u politiku, ali da ima pravo da dâ mišljenje.\n"BOLESNICI": Dragan Marković Palma\nNakon što je Dačić izrazio svoje mišljenje, i predsednica Skupštine Srbije Slavica Đukić-Dejanović izrazila je očekivanje da će vladajuća većina glasati za Predlog zakona protiv diskriminacije. "Čini mi se da je ovaj zakonski tekst bio sasvim prihvatljiv", rekla je za "Večernje novosti" i dodala da do sada nije dobila konkretno razjašnjenje zašto je vlada odlučila da povuče taj zakon.\nNa povlačenje Predloga zakona iz procedure najburnije je reagovao ministar za rad i socijalnu politiku Rasim Ljajić, koji je ocenio da će situacija nakon ovog postupka vlade, šta god da se dogodi, imati jako štetne političke posledice. "Plašim se da se iza ovoga krije pre svega namera da se politički utiče na dešavanja u zemlji i da je za ove verske zajednice sporan ceo zakon, što je mnogo opasnije", istakao je Ljajić, dodavši da je jedan od dva sporna člana predložilo Ministarstvo vera. "Ako se ovaj zakon izmeni, biće otvoren, uslovno rečeno, politički front i imaćemo proteste i reakcije političkih stranaka, nevladinih organizacija. Ukoliko se zakon ne izmeni i usvoji se u ovakvom obliku, postaviće se pitanje zašto je do svega ovoga moralo da dođe i zašto je zakon povučen."\nCRKVA I PARTIJA: Očekivano, obustava procedure za usvajanje zakona protiv diskriminacije izazvala je ogorčenje među nevladinim organizacijama koje se zalažu za sekularno društvo i prava LGBT populacije. U ponedeljak 9. marta Koalicija protiv diskriminacije koju čini više desetina nevladinih organizacija održala je protestnu šetnju u beogradskoj Ulici kralja Milana, zahtevajući od predsednika, vlade i Skupštine da se antidiskriminacioni zakon koji je povučen iz procedure bez izmena i odlaganja usvoji u parlamentu. Staša Zajović iz organizacije Žene u crnom poručila je da je ovde reč o borbi za slobodu izbora, pluralitet životnih stilova i jednakost seksualnih izbora: "Hoćemo da budemo ono što mi hoćemo, a ne ono što želi crkva, nacija, armija ili partija."\nSaša Gajin, jedan od članova Radne grupe za izradu zakona o zabrani diskriminacije i koordinator Koalicije protiv diskriminacije, smatra da oni koji donose odluke u Srbiji nisu oni isti koje Ustav opisuje kao najviše strukture vlasti: "To nisu vlada i parlament. Politička moć u ovoj zemlji leži negde drugde."\nNakon zahteva Koalicije protiv diskriminacije da zakon bude usvojen bez izmena, iz vladajuće koalicije stižu glasovi da će skupštinska većina glasati za Predlog zakona pod uslovom da u njemu ne bude nikakvih suštinskih izmena: "Glasaćemo za taj zakon samo ako budu otklonjene određene nedoumice, ali ne smeju da menjaju ništa što bi izmenilo zaštitu od diskriminacije ijedne od grupa", rekla je Nada Kolundžija, šefica poslaničke grupe "Za evropsku Srbiju".\nSRČA DO KOLENA: U međuvremenu, bojazan Rasima Ljajića da će čitava situacija imati štetne posledice počela je da se obistinjuje. U ponedeljak uveče u Kragujevcu je prekinuta konferencija za novinare Gej strejt alijanse (GSA), jer je grupa huligana kamenicama razbila ulazna vrata i nekoliko prozora Studentskog kulturnog centra u Kragujevcu, gde je u toku bio ovaj skup. U saopštenju GSA stoji i da su uzvikivali uvrede na račun prisutnih novinara, građana i LGBT populacije.\nNa konferenciji je trebalo da bude predstavljen izveštaj o stanju ljudskih prava homoseksualnih osoba u Srbiji. Predsednik GSA Boris Milićević rekao je okupljenim novinarima da je ovo prvi incident ovakve vrste u Srbiji i da razloge za njega treba tražiti u homofobiji i povlačenju iz skupštinske procedure Predloga zakona o borbi protiv diskriminacije. Policijska uprava saopštila je da je izvršen uviđaj, da će preduzeti sve mere na identifikaciji izvršilaca i sve zakonom predviđene mere.\nIako je Predlog zakona o zabrani diskriminacije povučen iz procedure i iako o tome da li će i kada biti vraćen u Skupštinu nema pouzdanijih informacija osim pretpostavki i nagađanja pojedinih predstavnika vladajuće koalicije, izvesno je da on mora da bude usvojen ako Srbija želi da se prilagodi evropskom zakonodavstvu, postane kandidat za Evropsku uniju i dospe na belu Šengen listu. U suprotnom, moglo bi se ispostaviti da one Palmine ovce i nisu tako nerealna alternativa.\nRodni identitet i seksualna orijentacija je privatna stvar i niko ne može biti pozvan da se javno izjasni o svom rodnom identitetu i seksualnoj orijentaciji. Svako ima pravo da izrazi svoj rodni identitet i seksualnu orijentaciju, a diskriminatorsko postupanje zbog izražavanja rodnog identiteta i seksualne orijentacije je zabranjen. Sloboda izražavanja rodnog identiteta i seksualne orijentacije odnose se i na slučajeve transseksualnosti.


Posthumni album Dejvida Bouvija izlazi 8. januara - Cetinjski List\nNaslovna » Posthumni album Dejvida Bouvija izlazi 8. januara\nPosthumni album Dejvida Bouvija izlazi 8. januara\nAutor RTV Cetinje January 07, 2022 2:12 pm\nPosljednji album slavnog britanskog muzičara Dejvida Bouvija pod nazivom Toy biće objavljen 8. januara, povodom obilježavanja 75 godina od njegovog rođenja.\nPjesme su snimljene nakon nastupa na Glastonbury festivalu 2000. godine i još tada je bilo planirano da album bude objavljen te iste godine, međutim, odluka izdavačke kuće je bila da Bouvi snimi kompletno novi materijal, prenosi Tanjug.\nDiskografska kompanija “Warner Chappell Music” (WCM) i “David Bowie Estate”, u prvim danima 2022. godine, objavili su da je WCM preuzeo globalna izdavačka prava na katalogu autorskih pjesama rok muzičara.\nTako su pjesme sa ovog izdanja postale dio legende o Dejvidovom “izgubljenom albumu”, a onda, prije deset godina izdanje je objavljeno online, dok će 8. januara album Toy biti objavljen u punom sjaju i svim fizičkim formatima – CD, vinil.\nŠest decenija duga karijera\nTokom pomenute sesije iz 2000. godine, predstavnik žanra “glam rock” Dejvid Bouvi (1947-2016) je ponovo interpretirao čuvene pjesme koje je snimio u periodu od 1964. do 1971. godine.\nNa ovom izdanju zastupljene su pjesme In The Heat of the Morning (1968) sa gudačkim dionicama koje su preuzete sa originalne demo verzije Shadow Man, a Bouvi je tom prilikom ponovo snimio i svoj prvi singl Liza Jane (1964).\nDogovor sa velikom muzičkom kompanijom obuhvata kompletan opus Bouvija – stotine pjesama iz karijere koja je trajala šest decenija.\nDejvid Bouvi – slavni britanski muzičar, pjevač, kompozitor, producent, ali i glumac – preminuo je 10. januara 2016. godine nakon 18 mjeseci borbe s rakom, mirno i u krugu svoje porodice.


Popust na hotelski smeštaj u avgustu Hotel Garni Rimski | VirtualniGrad\nAko Vam je potrebno noćenje u Novom Sadu, iskoristite avgustovski popust iz ponude Hotela Garni Rimski. Posetite Novi Sadi, privatno ili poslovno, po nižim cenama smeštaja od redovnih, na prelepom mestu, u starom delu grada. Hotel Garni Rimski, pruža Vam priliku da uživate u letnjim gradskim dešavanjima, u ugodnom i prijatnom ambijentu.\nNedaleko od železničke i autobuske stanice, a blizu centra grada, nalazi se Hotel Garni Rimski. U svojoj ponudi ima moderno opremljene sobe sa klima-uređajem, kablovskom televizijom i telefonom a korišćenje računara i interneta je gratis. Uživajte u gradskim sadržajima koji su Vam dostupni, kao što je kupanje na Štrandu, obilazak tvrđave, šetnja po centru, vožnja biciklom i mnoge druge stvari. Iskoristite povoljan smeštaj u Novom Sadu tokom leta.\nPopust na hotelski smeštaj u avgustu je specijalna letnja prilika da upoznate Novi Sad. Cena jednokrevetne sobe bez doručka iznosi 2533,00 dinara, a cena dvokrevetne sobe bez doručka iznosi 1633,00 dinara po osobi. U hotelskom restoranu su odvojene sale za pušače i nepušače, tako da je obezbeđen potpun komfor.\nVaš boravak u Hotelu Garni Rimski uz popust hotelskog smeštaja u avgustu, biće još prijatniji.


Rizici - BOSIS, Valjevo, štampana i kaširana kartonska ambalaža\nRazmišljamo na osnovu rizika\nFokus nam je na praćenju i nadgledanju procesa upravljanja rizicima na svakom radnom mestu i u svim službama.\nSmanjujemo uticaje najvažnijih rizika koji se odnose na održivost i kompanijske ciljeve, a mogli bi da ugroze poslovanje.\nCilj upravljanja rizicima na svim nivoima je:\nPodrška procesu donošenja odluka\nSmanjenje uticaja i pojave dešavanja koja na bilo koji način mogu negativno da utiču na poslovanje, bezbednost i zdravlje na radu, na kvalitet i životnu sredinu\nPronalaženje potrencijalnih prilika i šansi za poboljšavanje\nRazličiti rizici mogu uticati na Bosis, imovinu Bosisa I zaposlene, komšiluk, zajednicu I ostale zainteresovane strane.\nKoristimo brojne sisteme i tehnike za:\nidentifikovanje potencijalnih rizika,\npronalaženje najefektnijih načina za rešavanje rizika\npretvaranje rizika u šanse\nNaše obećanje održivosti utiče na odluke koje donosimo i na način na koji upravljamo ključnim rizicima održivosti.\nNa strateškom nivou ovaj process je deo strateškog planiranja.\nSve akcije upravljanja rizicima su poravnjane sa našim strateškim prioritetima i osiguravaju sigurnost kada je u pitanju koliko rizika možemo da prihvatimo.\nProveravamo usklađenost svih službi i radnih mesta i delujemo preventivno i ohrabrujemo poboljšavanja.\nSprovodimo treninge, programe podizanja svesti interne audite i revidirarmo pravilnike i procedure.\nPromovišemo organizacionu kulturu u kojoj je visoka svest za rizike dok smo posvećeni pronalaženju novih šansi i minimiziranju barijera koje nas sprečavaju u realizaciji plana.\nPosvećeni smo održivosti i upravljanju rizicima, a u čitav process uključujemo i naše zaposlene, klijente i sve ostale zainteresovane strane.


Šta može pametni sat koji košta 5.800 dolara /video/ - Sputnjik Srbija\n© Foto : screenshot/HUBLOT\n22:08 03.06.2020 Preuzmite kraći link\n„Big beng smartvoč“ koristi operativni sistem WearOS, koji je dostupan u dve verzije. Crna keramička verzija košta 5.800, a verzija od titanijuma 5.200 dolara, piše Kliks.\nOba sata imaju 42 milimetra OLED Ha-De ekrane osetljive na dodir zaštićene safirnim kristalom, snapdregon ver 3.100 procesore, 1 gigabajt RAM-a, 8 gigabajta interne memorije i baterije od 300 amper-časa.\nSatovi imaju i dodatne mogućnosti, među kojima su različita prikazivanja sadržaja, promena boja i slično.\n„Hublot“ je na tržište pametnih satova ušao 2018. godine kada je debitovao sat „Big beng refer“ inspirisan Svetskim prvenstvom u fudbalu, a kompanija je bila zvanični sponzor. Taj sat je koštao 5.200 dolara.\nTipični „smartvoč WearOS“ košta nekoliko stotina dolara zavisno od brenda i modela.\nZasad nije poznato kada će početi prodaja pametnog sata.


Naslovna Sport Odbojka Ostvareni ciljevi\nProšle sezone u Odbojkaškom klubu „Merkur“\nSada već prošla odbojkaška sezona se za „Merkur“ može oceniti kao uspešna, jer su bačkopalanačke odbojkašice ispunile ciljeve koje je klub pred njih postavio.\nSeniorke „Merkura“ su u Prvoj vojvođanskoj ligi – Sever bile treće sa devet pobeda i pet poraza uz 26 bodova.\n– Što se tiče seniorske ekipe, zacrtali smo da se uključimo u borbu za vrh tabele i to smo i ostvarili. U suštini smo dva puta izgubili od „Apatina“ i „Vrbasa“ koji su bili bolje plasirani od nas, tako da je sve išlo po planu, kaže predsednik OK „Merkur“ Dražen Medan.\nKadetkinje „Merkura“ su potvrdile da se od njih može očekivati značajniji rezultat i one su se plasirale među osam najboljih u Vojvodini u ovom uzrastu.\n– Videli smo da ta ekipa može dosta daleko da dogura i došli smo do četvrtfinala. Ostaje žal za još boljim rezultatom, jer smo bili spremni za plasman na finalni turnir. Desilo se to da je jedna odbojkašica iz najbolje postave, Jelena Petrić, zbog bolesti izostala na prvoj utakmici u Bačkoj Palanci pa smo morali da tumbamo postavu što se, naravno, osetilo na našoj igri. Taj meč smo izgubili sa 0:3 sa velikom razlikom u poenima, tako da je u revanšu to bilo nedostižno. Ali, bez obzira na to, plasman u četvrtfinale je sasvim solidan rezultat za ovu ekipu, jer se ove odbojkašice i naredne sezone takmiče u kadetskom rangu, izuzev Dunje Bjeljac. Videćemo kako ćemo rešiti tu poziciju tehničara, navodi Medan.\nMlade odbojkašice „Merkura“, 2006. godište i mlađe, su posle završetka sezone učestvovale na četiri turnira mini odbojke u Somboru, Apatinu, Bečeju i Gajdobri. Predsednik „Merkura“ navodi da na ovim turnirima rezultat nije bio prioritetan, već samo druženje dece, da ona zavole sport i odbojku.\nOK „Merkur“ od 1. do 4. avgusta organizuje osamnaesti po redu Memorijalni odbojkaški turnir „Jovan Knežević 2019.“ koji će se odigrati na sportskim terenima bloka „Partizan“.\n– Počeli smo sa pripremama za organizaciju turnira na kome će se igrati u seniorskoj i konkurenciji mlađih kategorija. Mislim da je to lepa tradicija u Bačkoj Palanci i jedini turnir za mlađe kategorije za koji se ne plaća kotizacija, istakao je predsednik OK „Merkur“ Dražen Medan.\nPrethodni tekstVolim da čitam\nSledeći tekstBP: Za investicije „Komunalprojekta” još 25 miliona dinara


Mlađe selekcije Radničkog 1964 najuspešnije na "Trnavačkim biserima" - KRAGUJEVAČKI SPORT\nMlađe selekcije Rukometnog kluba Radnički 1964 proteklog vikenda su učestvovale na tradicionalnoj sportskoj manifestaciji „Trnavački biser“, koja se već jedanaestu godinu održava u selu Gornja Trnava kraj Topole. Sve tri selekcije kragujevačkog kluba ostvarile su zapažene rezultate, dokazavši još jednom da se u Radničkom 1964 odlično radi sa mlađim kategorijama.\nEkipe dečaka i devojčica do 14 godina starosti osvojile su prva mesta u svojim uzrasnim kategorijama. Dečaci su u finalu pobedili Bijeljinu nakon boljeg izvođenja sedmeraca, dok su devojčice bile bolje od domaćina turnira, ekipe Kolibrija.\nRadnički 1964 imao je još jednu mušku ekipu na turniru, sačinjenu od dve godine mlađih igrača, koja je zauzela treće mesto.\nNapomenimo i to da su za najbolje golmane turnira izabrani čuvari mreže kragujevačkog kluba, Dragana Ranković i Janko Vukojičić.\nInače, mušku ekipu Radničkog 1964 predvodio je Andreja Barjaktarević, a žensku Rodoljub Kurandić.\nPrevious Crno-bele najuspešnije na Vidovdanskom turniru\nNext KVK Radnički domaćin prvenstva Srbije za igrače do 19 godina\nOdržan četvrti „Aerodrom Kids Kup“


Učenici muzičke škole iz Ćuprije u Nemačkoj\nMesec: Septembar Oktobar Novembar Mart Maj Jun Jul Januar Februar Decembar Avgust April Godina: 2013 2012 2011 2010 2009 2008 2007 Učenici muzičke škole iz Ćuprije u Nemačkoj Učenici muzičke škole iz Ćuprije nastupili u Nemačkoj Učenici Škole za muzičke talente u Ćupriji nastupili su tokom ovog meseca u Nemačkoj, povodom stogodišnjice rođenja rumunskog dirigenta Serđa Čelibidakea.\nOrkestar "Nova internacionalana filharmonija", u kome je sviralo devet talentovanih mladih muzičara iz Srbije, nastupio je sa horom "Singidunum", a izveli su Bruknerovu kompoziciju "Misa u f-molu" za hor i veliki orkestar. Održali su dva koncerta u Nemačkoj - prvi 14. jula u Lanzbergu i drugi dan kasnije u Minhenu, a o njihovim nastupima izveštavali su i pojedini nemački mediji.\nRedovni profesor Fakulteta muzičke umetnosti u Beogradu i umetnički direktor Škole za muzičke talente u Ćupriji Dejan Mlađenović je rekao da je za narednu godinu planiran solistički koncert orkestra Muzičke škole u Ćupriji sa horom "Monteverdi" u Regenzburgu i u Beču.\n"Fantastičan uspeh naših mladih muzičara, budućih velikih profesionalaca, pored uspeha mladih u sportu i prirodnim naukama, najbolje predstavljaju Srbiju u svetu i svakako ih treba podržati", navedeno je u saopštenju.\nBoravak u Nemačkoj podržalo je Ministrastvo prosvete Republike Srbije i Fond "Dobar Glas".\nŠkolu za muzičke talente u Ćupriji osnovali su Fakultet muzičke umetnosti iz Beograda i Ministarstvo prosvete Srbije.


'Blic': Dačić, Šešelj i Palma idu zajedno i na beogradske?\nKoalicija SPS, JS i SRS, formirana za lokalne izbore u nedelju u Mionici mogla bi da bude signal da će iste formule biti i na izborima u Beogradu, piše 'Blic'\nKako navodi izvor lista, izbori u Mionici mogli bi da budu neka vrsta "lakmus papira za sledeće prilike", poput izbora u Beogradu.\nKomentarišući ovu mogućnost, lider socijalista, Ivica Dačić, rekao je za "Blic" da još uvek nije bilo govora o koalicijama.\n"Još nismo krenuli u razgovore o kombinacijama za izbore u Beogradu. Prvo ćemo razgovarati sa SNS i videćemo da li ćemo ići u koaliciji sa njima", rekao je Dačić.\nSagovornik beogradskog lista “blizak socijalistima“ navodi da trenutno sve stranke, pa i SPS, razmatraju koja će kombinacija za njih biti najpovoljnija i kojom će zadobiti najveći broj birača.\n"Razmišlja se o koaliciji sa SNS, samostalnom nastupu, pa i o savezu sa SRS", navodi sagovornik lista.\nPrema njegovim rečima, o ovoj opciji malo će se duže razmišljati, zbog same pozicije socijalista.\n"Izbori u Mionici su ispod radara, a izbori u Beogradu su daleko više na udaru javnosti. Postavlja se i pitanje zašto ulaziti u koaliciju sa nekim ko je izrazito protiv evrointegracija, ali je i to objašnjivo, jer je u pitanju prestonica, gde se vodi drugačija politika od one na republičkom nivou", objašnjava sagovornik "Blica".\nList podseća da je Dačić ranije govorio da će ovu dilemu preseći matematika, dok je lider SRS, Vojislav Šešelj u Mionici rekao da "nikada neće dozvoliti da dosmanlije dođu na vlast i da bi zato bila dobra i neka šira patriotska koalicija i na republičkom nivou".\nLider JS, Dragan Marković Palma, kaže da su SPS i JS dobre komšije sa radikalima i da još nije bilo razgovora o koalicijama u Beogradu.\n"Mi imamo svoje koalicione partnere. Na lokalu je drugačija priča, najgore je da centrala komanduje opštinskom odboru. Oni su komšije, dobro se poznaju i mi se ne mešamo u dogovore koji oni prave", kaže Palma za "Blic".\nIzvršni direktor Cesida, Bojan Klačar, kaže da za njega ne bi bilo iznenađenje da na kraju SPS zajedno sa SRS izađe na pozornicu u prestonici.\n"Na taj način se grupišu svi glasovi koje SNS ne može da uzme u desnom krilu. Faktički, kupe se birači od desnog centra do krajnje desnice i ugrožavaju Dveri, DSS. Ljulja se čak i pozicija Šapića i Đilasa, jer i oni među svojim biračima imaju malo tvrđe glasače", objašnjava Klačar.


Izvoz robe iz Kanade porastao je 4.9 odsto na 42 milijarde dolara, dok je uvoz takođe porastao 1.2 odsto na 39.3 milijarde dolara.\nSuficit sa najvažnijim trgovinskim partnerom Kanade, Sjedinjenim državama takođe je porastao, na 5,3 odsto i iznosi 30,2 milijarde dolara usled povećanih isporuka sirove nafte, aviona i plemenitih metala, dok je uvoz povećan na 2.8 odsto, odnosno na 24. milijarde dolara.\nSa ostatkom svijeta Kanada je smanjila trgovinski deficit na 2.9 milijardi u odnosu na novembarskih 3,5 milijardi dolara, što je posljedica smanjenog uvoza iz zemalja Evropske unije. To je najniži deficit od decembra 2010.\nNajveći izvoz Kanada je, osim sirove nafte, ostvarila u sektoru dijelova za autoindustriju, plemenitih metala i ruda železa, dok u uvozu najveće učešće zauzimaju automobili i mašine.\nUsljed dobri domaćih makroekonomskih podataka, ali i jačanja ekonomije SAD na koju se privreda Kanade najviše oslanja, TD Bank revidirala je stopu kanadskog BDP sa 2 odsto na 2.5 odsto, na godišnjem nivou. Hina\nTagovi: kanadapovecanjetrend rastatrgovinski suficitvazno


VRBAS: Od jugoslovenskog špajza do narodne kuhinje | Autonomija\nVRBAS: Od jugoslovenskog špajza do narodne kuhinje\nOd zavidnog statusa "jugoslovenskog špajza", koji je uživao osamdesetih godina prošlog veka, Vrbas je tokom poslednjih desetak godina postao svojevrsno ogledno polje svih nevolja tranzicije\nOd zavidnog statusa „jugoslovenskog špajza“, koji je uživao osamdesetih godina prošlog veka, Vrbas je tokom poslednjih desetak godina postao svojevrsno ogledno polje svih nevolja tranzicije koje su najočiglednije upravo na primeru lokalne industrije. Glasovite fabrike hrane koje su Vrbasu obezbeđivale status dobro razvijene i napredne opštine, nakon privatizacije desetkovale su broj zaposlenih. Tako je broj zaposlenih samo od 2008. do 2012. godine smanjen za više od 4.000! Ovaj broj je, smatraju upućeni, možda i dvostruko veći kada bi se znao broj onih koji su godinama bili zaposleni na određeno u vrbaškim fabrikama. U industrijskoj opštini danas je broj stvarno zaposlenih u privredi i broj nezaposlenih praktično izjednačen, ako se uzme u obzir činjenica da više od 20 odsto zaposlenih prima platu iz budžeta.\nOsim hiljada radnika Karneksa, Vitala, Medele, šećerane Bačka koji su konačno napustili fabričke pogone, negativni bilans izgubljenog privrednog oslonca nastavio je da raste iz godine u godinu. Maturanti desetak smerova Srednje stručne škole „4. juli“ bez perspektive još uvek se školuju za lokalne fabrike: prehrambeni tehničar, hemijski tehničar, proizvođač keksa, mesar, kobasičar, itd.\nOno što Vrbašane još uvek podseća na nekadašnju moćnu industriju koju su kroz privatizaciju izgubili je Veliki bački kanal. Ovaj vodotok, koji je decenijama nekontrolisano zagaživan, danas je „crna ekološka tačka“ u Evropi. Kanal u dužini od šest kilometara protiče kroz širi centar grada i predstavlja uzrok strepnji po zdravlje i živote građana Vrbasa. Kanal je, naravno, i predmet glavnih predizbornih obećanja svih stranačkih lidera u izbornim trkama od 2000. do danas.\nSpisak nedovršenih poslova\nFabrika Medela: Ništa od Peconijevih obećanja\nNa spisku „nedovršenih poslova“ prvo mesto bez premca zauzima zgrada Pozorišta koja je započeta još 1992. godine a i danas uživa status „u izgradnji“. O milionskim sredstvima koja je pozorišna zgrada „progutala“ za pune dve decenije, a da građani u njoj nisu dočekali nijednu premijeru ne postoji dokumentacija pa je to postalo predmet međusobnih optužbi za malverzacije i zloupotrebe vlasti i opozicije od 2000. do danas.\nŠto se Velikog bačkog kanala tiče, danas je svima jasno da projekat njegove revitalizacije prevazilazi lokalne nadležnosti. Projekat je prošle godine, zahvaljujući donacijama raznih fondova EU, Kraljevine Norveške, Švedske itd, ušao u svoju pretposlednju fazu – izgradnju centralnog postrojenja za prečišćavanje otpadnih voda opština Kula i Vrbas. Izgradnja 13 miliona vrednog prečistača, koji se finansira iz fonda IPA 208, započeta je u aprilu 2011. godine. Iako je planirano da bude dovršen do kraja 2011, rok je pomeren za sledeću godinu. Ovim je, smatraju upućeni, dato dodatno vreme da se iznađe konkretno rešenje za finalnu fazu projekta koja predstavlja remedijaciju više decenija nataloženog industrijskog mulja na toku industrijske zone u Vrbasu do izlaza iz grada. Tako će Vrbašani sledeće godine po peti put od uvođenja višestranačkog sistema izaći na birališta sa iste tri želje na čije ispunjenje čekaju već 12 godina.\nO aferama i odgovornosti\nPoverenje Vrbašana u lokalne političare najilustrativnije je narušeno tokom 2009. godine, kada su na polovini drugog mandata vladavine koalicije SRS-DSS-SPS u SO Vrbas uvedene privremene mere i raspisani vanredni izbori u jesen. Ovu godinu građani će upamtiti kao „godinu afera bez epiloga“. A za epilog javnih optužbi, obelodanjivanja sporne dokumentacije o malverzacijama budžetskim sredstvima, podnošenje krivičnih prijava od strane partija proevropskog bloka okupljenih u koaliciju „Za evropski Vrbas“ protiv tadašnjih lidera vlasti SRS-DSS-SPS, građani nikada nisu saznali. Kao kruna tog perioda, pod velom tajne ostao je i incidet podmetnutog eksploziva pod automobil dr Željka Vidovića (DS), tadašnjeg predsednika privremenog organa i aktuelnog predsednika opštine, što se desilo samo dan pred održavanje vanrednih lokalnih izbora. Činjenica da im je obećanje da će insistirati na rezultatima istrage po raznim osnovama dao lično tadašnji direktor policije Milorad Veljović, kasnije im je samo dalo dodatnu potvrdu da su obmanuti.\nUmesto insistiranja na pitanju odgovornosti i jasnog distanciranja, nova lokalna vlast 2009. godine, tzv. koalicija tri koalicije „Za evropski Vrbas“ (DS-SPO-SDP), SPS-PUPS i LDP-LSV-Lista za sela je već u prvoj godini svog mandata, u 2010. godini je pala na ispitu nerealnog planiranja budžeta, kreditnog zaduživanja, stranačkog zapošljavanja i rešavanja viška zaposlenih u organima uprave i javnim preduzećima. Zapravo svega onoga za šta su optuživali svoje prethodnike. Tako su predstavnici SRS, lideri dojučerašnje vlasti za svega nekoliko meseci u ulozi opozicije dobili niz argumenata za napade na svoje naslednike. Tako se među prvima na meti našao plan budžeta za 2010. godinu koji je od oktobra do decembra dva puta „rebalansiran“ zbog, kako je tvrdila opozicija, loših procena o naplati različitih naknada i taksi od građana. Umesto planiranog prihoda od 27 miliona dinara prvim rebalansom u oktobru 2010, drugi rebalans krajem decembra prikazao je neplanirane rashode od čak 12 miliona dinara potrošenih za štampu rešenja i slanja na adrese domaćinstava. Sličan ishod imala su i predizborna obećanja o racionalizaciji troškova administracije i rešavanju viška zaposlenih o trošku budžeta. Višak koji je, u predizbornoj kampanji, procenjivan na oko 100, po dolasku na vlast aktuelne koalicije neočekivano je pao na 43. Ovaj broj ne samo što nije smanjen, već je u međuvremenu porastao. Tako je od 2009. godine do danas, samo broj zaposlenih u opštinskoj administraciji porastao za najmanje desetak. Konkretan broj novozaposlenih o trošku budžeta ni prethodne ni aktuelne koalicije nije poznat, a politički protivnici se međusobno napadaju da najčešće zloupotrebljavaju zapošljavanje na određeno vreme ili po ugovoru o delu.\nPraksa nerealnog planiranja prihoda i rashoda nastavljena je i narednih godina. Dok se aktuelna vladajuća koalicija brani smanjenim transferima sa republičkog nivoa i neostvarenom naplatom naknada i taksi, opozicija optužuje da se prihodnom stranom nerealno pokušava pokriti sve skuplja administracija i plate funkcionera. Prema rečima Branislava Petrovića (SRS), predstavnika malobrojne opozicije u SO Vrbas, planovi o budžetu aktuelne vlasti daleko su i od obećavanih socijalnih i investicionih. „Opštinska administracija je od 2009. godine do danas poskupela za frapantnih 100 odsto, a dve trećine rashoda za 2012. godinu ide na plate i usluge po raznim osnovama. Izveštaj o izvršenju za 9 meseci pokazao je da je plan o 1,3 milijarde dinara ostvaren za svega 68 odsto, ali je zato već u septembru potrošeno 80 odsto planiranih sredstava za plate funkcionera i administracije. S druge strane, subvencije za zapošljavanje realizovane su sa svega 40 odsto. Taj podatak govori da je lokalna samouprava postala preskupa, iako u međuvremenu građani nisu postali imućniji da je finansiraju“, kaže Petrović.\nVeliki bački kanal: Evropska crna ekološka tačka\nMeđutim, aktuelna vladajuća koalicija na čelu sa predsednikom dr Željko Vidovićem tvrdi da se budžet planira prema potrebama koje su u sve znatnijem raskoraku sa mogućnostima. Za to su pre svege „krive“ izmene Zakona o finansiranju lokalnih samouprava koji „steže kaiš“. „Samo u 2012. godini opštinska kasa je umanjena za 70 miliona dinara, a već iduće godine bi mogli da ostanemo bez 25 miliona dinara od naknada za uređenje građevinskog zemljišta i 42 miliona dinara od naknada za zaštitu i unapređenje životne sredine. Zbog novog obračuna lokalnih komunalnih taksi za isticanje firmi velikog broja preduzetnika, opštinski budžet je ostao bez 27 miliona. Uskraćuju nam se velika sredstva koja je nemoguće nadoknaditi na nekom drugom mestu, posebno kada transferi iz republičkog u opštinski budžet ostaju isti“, kaže Vidović. Dodaje da ovoga puta spekulacije o „političkoj vertikali“ nemaju osnova, jer manjak u budžetu nije posledica „nepodobnosti“ već novih propisa.\nSiromašna stvarnost i virtuelna nova radna mesta\nManjak u budžetu poslednjih nekoliko godina osetili su i obični građani pa je broj onih koji su „progutali ponos“ i obratili se lokalnoj samoupravi da im plati struju, ogrev ili pomogne u opremanju dece za početak školske godine gotovo udesetostručen. Aktuelni opštinski čelnici su ovaj problem dočekali nespremno 2010, kada je za samo tri meseca potrošeno više od trećine sredstava namenjenih planom budžeta za socijalnu zaštitu. U prva tri meseca 2010. godine opština je odoborila ukupno više od milion dinara za jednokratne pomoći socijalno ugroženim Vrbašanima i gotovo isto toliko po odluci Centra za socijalni rad. Narodna kuhinja koja je tek počela sa radom brzo je popunila limit od 180 korisnika. U međuvremenu, lokalna samouprava je, u skladu sa Strategijom socijalne zaštite, značajno proširila asortiman finasiranja usluga i pomoći, kako bi se uhvatila u koštac sa talasom egzistencijalnih nevolja građana opštine. Osim jednokratne pomoći u visini od 5.000 dinara i usluga narodne kuhinje, lokalna samouprava finansira kupovinu ogreva, pogrebne troškove materijalno ugroženih, socijalno stanovanje, kupovinu školskog pribora za decu bez roditeljskog staranja.\nSocijalni požar na „privrednom zgarištu“, kako Vrbas u poslednje vreme nazivaju mediji, lokalna vlast je pokušavala i pokušava da gasi i privremenim i povremenim zapošljavanjem kroz različite programe Nacionalne službe za zapošljavanje, animiranjem investitora i pokušajima da se uspostavi odnos obostrano korisne saradnje sa aktulenim vlasnicima vrbaških fabrika. Godina 2011. je dobra ilustracija prognoza lokalnih čelnika i njihovih ostvarenja u stvarnosti. Na početku godine, lokalna samouprava je najavljivala 300 novih radnih mesta i to oslanjajući se na najave vlasnika fabrike keksa Medela Predraga Rankovića Peconija da će učetvorostručiti kapacitete fabrike (150 novih radnih mesta), planom mesne industrije Karneks da počne izvoz na tržište Rusije (100 novih radnih mesta) i otvaranjem tržnog centra Roda (40 novih radnih mesta) u centru grada. Pritom, lokalna samouprava je investirala 5 miliona dinara u projekat zapošljavanja pripravnika u saradnji sa NSZ. Na kraju godine, konstatovano je da ni Medela ni Karneks nisu proširili broj zaposlenih te da su jedina realizovana nova radna mesta ona u novootvorenom centru Roda i lokalnoj samoupravi. Nisu izostale ni kritike iz opozicije da su spiskovi primljenih kandidata pravljeni po stranačkom ključu, kao ni prozivke da su opštinski funkcioneri izgubili kontakt sa stvarnošću i da građanima daju „samo mrvice“, ne štedeći na platama i troškovima reprezentacije.\nLokalni mediji pod cenzurom\nPozorište „u izgradnji“ od 1992. godine\nIako u lokalnoj samoupravi tvrde da su troškovi reprezentacije javni i objavljeni u službenom listu u okviru plana za budžet i završnog računa, ukupnu sumu potrošenog novca za poslovne ručkove, dnevnice, račune za mobilni telefon pojedinih funkcionera nemoguće je izračunati jer se novac za ove namene izdvaja sa više razdeoka. Da ni aktulena vlast, i pored obećanja transparentnijeg rada, nije predusretljiva u saopštavanju ovih podataka govori ćutanje na pitanje koliko izabrani i imenovani funkcioneri troše na mobilni telefon. Naime, najmanje 30 funkcionera ima MTS postpaid pakete limitirane od 500 dinara mesečno za članove saveta MZ, do neograničene potrošnje za predsednika opštine i njegovog zamenika. Do podatka koliko pojedini potroše mesečno nemoguće je doći osim slučaja kada je 2011. godine mesečni račun članice opštinskog veća (za socijalnu zaštitu) izašao u javnost zbog frapantnog iznosa od 75 hiljada dinara, i to tokom godišnjeg odmora. Iako je lokalna vlast „zakazala“ po pitanju transparentnosti kada je u pitanju trošenje budžetskih sredstava na funkcionerske plate i dodatne privilegije, utisak otvorenosti prema javnosti od 2009. godine je poboljšan direktnim TV i radio prenosom sednica SO Vrbas i redovnim izveštavanjem o radu lokalne samouprave putem lokalnih sredstava javnog informisanja.\nKonstatne kritike na pristrasnu i pod cenzurom uređivačku politiku JP za informisanje pod čijim okriljem rade TV Bačka i Radio Vrbas ostale su prisutne i tokom vladavine desničarske koalicije na čelu sa SRS, ali i kasnije kada je na vlast došla prodemokratska koalicija. Optužbe opozicije da mediji više služe za politički marketing nego za objektivno izveštavanje dodantno su argumentovane 2011. godine kada je u javnost dospeo ugovor javnih preduzeća i ustanova koje se finasiraju iz budžeta opštine Vrbas sa novosadskom RTV Panonijom. Pojedinačnim ugovorima, bez konkursa i javnog poziva, o reklamiranju i izveštavanju o aktivnostima ukupan godišnji iznos za privatnu TV stanicu iznosio je oko 1.250.000 dinara, ali on se nije našao u finasijskim izveštajima javnih preduzeća niti u planu o budžetu. Nakon što su ovaj ugovor kao nepotreban u javnost izneli rukovodioci Apoteke i Biblioteke Danilo Kiš, opozicija je optužila vladajući DS sa na ovaj način ne čini uslugu građanima, već vlasniku RTV Panonija. I pored javnih optužbi i prozivki za skupštinskom govornicom, ugovori su ostali na snazi bez jasnog obrazloženja.\n„Upodobljavanje“ tek nakon izbora?\nVrbašani na kraju 2012. godine sumiraju utiske o proteklom mandatu. Ove godine održani lokalni izbori su ih zaobišli pa će na redovne izbore izaći najkasnije naredne jeseni. I pored nagađanja o „upodobljavanju“ vlasti u Vrbasu, aktuelna većina od 23 odbornika od ukupno 36 ostala je stabilna. SNS sa 6 osvojenih mandata u Vrbasu ostao je u pasivnoj opoziciji do danas. Jedina iznenađenja stigla su su vidu ostavki lidera SNS Igora Bečića na mesto odbornika u SO Vrbas, ali i odlazak predsednika opštine dr Željka Vidovića koji se, rešavajući problem sukoba interesa, opredelio za funkciju pokrajinskog poslanika. Na mestu prvog čoveka opštine zameniće ga partijski kolega Milan Stanimirović.\nAleksandra Bjelivuk, novinarka lokalnog lista Glas smatra da se promena na čelu opštine na izvestan način poklapa sa početkom kampanje pred predstojeće lokalne izbore. „Mislim da rezultati narednih izbora neće biti objektivna ocena rada lokalne samouprave tokom prethodnog mandata. Čini mi se da Vrbašani neće izaći na biračka mesta sa namerom da kazne ili nagrade aktuelnu koaliciju za ispunjena ili neispunjena obećanja. Pre očekujem da će građani glasati stihijski, po vertikali i da će time vlast u Vrbasu biti naknadno upodobljena“, kaže Bjelivuk.\nRanka Ivanoska (Autonomija)


Biografija Nataša Šovljanski - Trust HR Agencija\nVi ste ovde: Home - Bio\nOsnivač TRUST HR Agencije Nataša Šovljanski, diplomirani psiholog, nosi specifično domaće i internacionalno iskustvo koje je sticala u najrazličitijem tipu preduzeća počevši od preduzeća u državnom vlasništvu, preko multinacionalnih preduzeća, pa sve do domaćih malih i srednjih preduzeća.\nNataša je imala tu sreću da joj se ukazala prilika da više meseci provede na specijalizaciji u jednom velikom i modernom sistemu, kao što je Lloyds TSB koji predstavlja najveću banku i osiguravajuću kuću u Velikoj Britaniji sa više od 80.000 zaposlenih.\nS druge strane stoji dugogodišnji rad u Naftoj Industriji Srbije, preduzeću u kojem je Nataša i otpočela svoj profesionalni put prvo kao PR profesionalac odakle potiče Natašina ljubav ka pisanju i prenošenju informacija.\nTakođe, u njenom iskustvu izdvaja se i osnivanje Metro Cash & Carry u Srbiji , što je vrlo specifična situacija koja podrazumeva masovno zapošljavanje u vrlo kratkom roku jer u situaciji kada strana kompanija dolazi u jednu zemlju sve pozicije su upražnjene.\nNaposletku Nataša osniva sopstvenu agenciju i počinje da radi sa malim domaćim preduzećima.\nParalelno sa osnivanjem sopstvene agencije Nataša pokreće i prvi HR portal u Srbiji koji je za nepunih godinu dana postojanja okupio stotinak vodećih firmi u zemlji. Danas su to HR znanja, stručan sadržaj koji je deo Infostudovog sajta MojTim na čijem razvoju Nataša i dalje radi.\nKao konsultant Nataša se najviše zanimala i radila na projektima u vezi sa zapošljavanjem i karijernim vođenjem zaposlenih.\nNataša je stekla SHL i Harrison Assessments sertifikaciju i time stekla značajan uvid u logiku psihološkog testiranja u kontekstu poslovnih i organizacionih potreba.


Vesti online / Srpski informativni portal / Papa pokleko pred "genocidom"\nRekao "genocid" i čeka reakciju iz Turske\n- Tokom prošlog veka, ljudska rasa je doživela tri ogromne tragedije bez presedana. Prva, koju većina smatra "prvim genocidom 20. veka", pogodila je jermenski narod - rekao je papa Franja tokom mise u bazilici Svetog Petra, citirajući saopštenje iz 2000, koje su potpisali papa Jovan Pavle II i jermenski patrijarh.\nDruga dva genocida u prošlom veku su počinili "nacistički i staljinistički režimi" naveo je papa, dodajući: "U novije vreme su takođe zabeleženi masakri poput onih u Kambodži, Ruandi, Burundiju i Bosni. Čini se da ljudski rod nije sposoban da stane na kraj prolivanju krvi nevinih ljudi".\nPoglavar katoličke crkve je bio izložen pritisku da uoči stogodišnjice masakra nad Jermenima, koja će biti obeležena 24. aprila, javno upotrebi reč "genocid" za pokolj Jermena u Osmanskom carstvu, uprkos riziku da time naljuti Tursku, važnog saveznika u borbi protiv radikalnog islama.\nMnogi istoričari opisuju smrt više od miliona Jermena u Osmanskom carstvu "prvim genocidom 20. veka", ali zvanična Ankara odlučno negira te optužbe.


CM: Milivojević: “Nadam se da će Vučić ovaj put zaista napustiti mesto predsednika SNS”\nMilivojević: “Nadam se da će Vučić ovaj put zaista napustiti mesto predsednika SNS”\nPolitički analitičar Cvijetin Milivojević rekao je da je najava predsednika Srbije Aleksandra Vučića da se povlači s mesta predsednika Srpske narodne stranke (SNS) sjajan potez i naveo da bi on to trebalo da učini odmah, pre nego što se pokuša konstituisanje opstruiranog parlamenta i još više zakomplikuje situacija koja se dešava na ulicama.\n“Umesto toga rešenje je vrlo jednostavno, treba da organizuje jednu vrstu okruglog stola vlasti i opozicije koji može imati i institucioinalni karakter. Drugo rešenje ne postoji”, rekao je Milivojević za agenciju Beta.\nPrvi cilj toga je da se smire tenzije, a drugi da se uđe u ozbiljne razgovore za obezbeđivanje demokratskih ravnopravnih i fer izbora za srpski parlament.\n“Verujem predsedniku da će ovaj put ispuniti obećanje i da će ovo biti poslednji izbori na kojima će on pozajmiti svoje ime i prezime SNS-u”, dodao je analitičar.\nMilivojević je naveo da ukoliko Vučić želi da izađe iz ove nenormalne situacije, onog trenutka kad postane predsednik svih građana Srbije, a ne samo članova SNS, baviće se onim čime zapravo i treba da se bavi.\n“Prvo da zanemari činjenicu da li je neko glasao za njega ili nije, jer ako si pravi predsednik svih građana onda si i predsednik onih koji nisu glasali za tebe”, rekao je Milivojević.\nRekao je i da je Srbija jedina zemlja u Evropi u kojoj je opozicija isterana na ulicu i nema mogućnosti da deluje u institucijama.\n“Logično je onda da se ona okreće nekim kanalima i aktivnostima kao što su demonstracije, građanska neposlušnost, a to nije dobro jer može da parališe državu, građane, život…”, istakao je.\nNaveo je da su izbori održani 21. juna bili nelegalni i nelegitimni, da svako ko se danas predstavlja kao narodni poslanik, predsednik narodne skupštine ili predsednica Vlade falsifikuje stvarnost i čini krivično delo jer im je mandat istekao 3. juna.\n“Predsednik je na potezu, on to može rešiti iniciranjem okruglog stola vlasti i opozicije”, rekao je i podsetio da je upravo Aleksandar Vučić bio taj koji je naterao Tomislava Nikolića da se ekspresno povuče s mesta predsednika stranke, a Nikolić mu je faktički poklonio SNS i učinio ono na šta ga Ustav obavezuje – a to je da predsednik Republike ne može da ima dve javne funkcije. (Beta, www.beta.rs, Nataša Stojanović, 13.7.2020)\nОбјавио cvijetin у 06:36


Spektakl u najavi: Mahmut Orhan i Divanhana ispod Plivskog vodopada\nDJ Mahmut Orhan nastupiće u 27. augusta ispod čuvenog Plivskog vodopada u Jajcu u okviru muzičkog dijela programa festivala “Desant na Jajce 2021”. Narednog dana, na istoj lokaciji, nastupit će grupa Divanhana.\nMahmut Orhan, koji je svjetsku slavu stekao miksujući moderni house, indie dance i new disco zvuk sa elementima istočnjačkog etna, već je nastupao u našim krajevima i dobro je poznat domaćoj publici po sjajnoj atmosferi koju pravi na svojim koncetima.\nPrema riječima organizatora, nema sumnje da će tako biti i na ovom koncertu, sa tom razlikom da će njegov set biti postavljen ispod čuvenog vodopada, što može biti samo plus na njegovom nastupu.\n“Sigurni smo da će Mahmut Orhan zapaliti publiku i ovaj put i da će koncert biti nezaboravan. Zato pozivamo sve ljubitelje dobrog provoda da skupa sa nama, 27. augusta, zatresu Jajce uz zvuke najbolje muzike posljednjih godina”, rekao je Nedim Lipa iz Inicijative “Odmori u BiH”, koja je, skupa sa JU Agencija Jajce, organizator ovog događaja.\nOsim Mahmuta Orhana, u Jajcu će nastupati i vrhunski interpretatori sevdaha, grupa Divanhana, a njihov koncet zakazan je za subotu, 28. august.\nProgram festivala donosi reprizne filmske projekcije najboljih filmova sa ovogodišnjeg, 27. Sarajevo Film Festivala, dok će u izložbenom prostoru Info centra JU Agencije Jajce biti otvorena izložba najznačajnijih radova umjetničkog studija Articoolisan iz Sarajeva.\nGlavni pokrovitelji festivala su opština Jajce i načelnik Edin Hozan, Vlada Srednjobosanskog kantona, Fondacija za muzičke, scenske i likovne umjetnosti Sarajevo, te Ministarstvo kulture i sporta FBiH.\nUlaznice za koncerte DJ Mahmuta Orhana i Divanhane mogu se kupiti putem mreže Kupi Kartu i u prostorijama Info centra JU Agencije Jajce, kao i u Hotelu “Turist 98” u Jajcu.\nPrema riječima organizatora, cijena ulaznica za koncert DJ Mahmuta Orhana je 20 KM u pretprodaji, a 25 KM na ulazu na koncert.\nUlaznice za ekskluzivni koncert “Divanhane” prodaju se po jedinstvenoj cijeni od 20 KM.\nPutem platforme Odmori u BiH mogu se kupiti i paketi za odlazak na koncert DJ Mahmuta Orhana iz Sarajeva i Banjaluke autobusom. Cijena paketa za odlazak autobusom iz Sarajeva je 50 KM, a iz Banjaluke 40 KM.\nZa sve one koji pakete na stranici Odmori u BiH budu kupili Visa karticama obezbijeđeno je 15 odsto popusta.


10 najboljih noćenja s doručkom u Cortona - TripAdvisor\nSmeštaj s uslugom doručka (B&B) - Cortona, Italija\nNoćenja s doručkom - Cortona\nOstali smeštajjoš 75Hostel, kućica, stan...\n32 od 164 objekta odgovaraju vašim filterima. Obriši sve filtere\nBr. 1 od 32 – objekti sa najboljim odnosom cena/kvalitet – Noćenja s doručkom - Cortona\nBr. 2 od 32 – objekti sa najboljim odnosom cena/kvalitet – Noćenja s doručkom - Cortona\nBr. 3 od 32 – objekti sa najboljim odnosom cena/kvalitet – Noćenja s doručkom - Cortona\nBr. 4 od 32 – objekti sa najboljim odnosom cena/kvalitet – Noćenja s doručkom - Cortona\nBr. 5 od 32 – objekti sa najboljim odnosom cena/kvalitet – Noćenja s doručkom - Cortona\nBr. 6 od 32 – objekti sa najboljim odnosom cena/kvalitet – Noćenja s doručkom - Cortona\nBr. 7 od 32 – objekti sa najboljim odnosom cena/kvalitet – Noćenja s doručkom - Cortona\nBr. 8 od 32 – objekti sa najboljim odnosom cena/kvalitet – Noćenja s doručkom - Cortona\nBr. 9 od 32 – objekti sa najboljim odnosom cena/kvalitet – Noćenja s doručkom - Cortona\nBr. 10 od 32 – objekti sa najboljim odnosom cena/kvalitet – Noćenja s doručkom - Cortona\nBr. 11 od 32 – objekti sa najboljim odnosom cena/kvalitet – Noćenja s doručkom - Cortona\nBr. 12 od 32 – objekti sa najboljim odnosom cena/kvalitet – Noćenja s doručkom - Cortona\nBr. 13 od 32 – objekti sa najboljim odnosom cena/kvalitet – Noćenja s doručkom - Cortona\nBr. 14 od 32 – objekti sa najboljim odnosom cena/kvalitet – Noćenja s doručkom - Cortona\nBr. 15 od 32 – objekti sa najboljim odnosom cena/kvalitet – Noćenja s doručkom - Cortona\nBr. 16 od 32 – objekti sa najboljim odnosom cena/kvalitet – Noćenja s doručkom - Cortona\nBr. 17 od 32 – objekti sa najboljim odnosom cena/kvalitet – Noćenja s doručkom - Cortona\nBr. 18 od 32 – objekti sa najboljim odnosom cena/kvalitet – Noćenja s doručkom - Cortona\nBr. 19 od 32 – objekti sa najboljim odnosom cena/kvalitet – Noćenja s doručkom - Cortona\nBr. 20 od 32 – objekti sa najboljim odnosom cena/kvalitet – Noćenja s doručkom - Cortona\nBr. 21 od 32 – objekti sa najboljim odnosom cena/kvalitet – Noćenja s doručkom - Cortona\nBr. 22 od 32 – objekti sa najboljim odnosom cena/kvalitet – Noćenja s doručkom - Cortona\nBr. 23 od 32 – objekti sa najboljim odnosom cena/kvalitet – Noćenja s doručkom - Cortona\nBr. 24 od 32 – objekti sa najboljim odnosom cena/kvalitet – Noćenja s doručkom - Cortona\nBr. 25 od 32 – objekti sa najboljim odnosom cena/kvalitet – Noćenja s doručkom - Cortona\nBr. 26 od 32 – objekti sa najboljim odnosom cena/kvalitet – Noćenja s doručkom - Cortona


Otvorena sezona sa letilišta ”Glasinac” - FILTER\nOtvorena sezona sa letilišta ”Glasinac”\nSokolački Aero-klub „Soko“ počeo je nedavno sa letačkim aktivnostima sa letilišta „Glasinac“, kojima je otvorena ovogodišnja sezona za članove i prijatelje Kluba.\nPredsjednik „Sokola“ Miroslav Vidojević navodi za Srnu da su ove godine malo kasnili zbog meteorološke situacije, te da je urađena priprema poletno-sletne staze za ultra-lake letjelice na Glasinačkom polju, udaljene oko 200 metara od magistralnog puta Podromanija-Rogatica, gdje je postavljena i kamp-kućica.\nOn napominje da sezona na ovom području, gdje je klima nešto oštrija, obično traje u desetodnevnim vremenskim turnusima do oktobra, ukoliko to vremenske prilike dozvole.\n„Za sada nemamo prostorije kluba niti mini–hangar za smještaj letjelica i opreme, što će nam biti prioritet u narednom periodu da bismo se održali i poboljšali naš rad“, poručuje Vidojević.\nPrema njegovim riječima, ovaj klub raspolaže sa dva motorna zmaja, šest slobodnih i četiri motorna paraglajdera, a radijus kretanja njihovih lejelica je do 200 kilometara.\nVidojević pojašnjava da motornim zmajem sa dva sjedišta upravlja pilot i instruktor motornog zmajarstva, te da je to veoma bezbjedna letilica u kategoriji ultra-lakih.\nOn ističe da njihova osnovna zona letenja zahvata šire područje južne strane opštine Sokolac, najveći dio Glasinačkog polja i područje ka istoku, te da mogu izlaziti i izvan tog prostora.\n„Mi prvenstveno letimo zbog našeg gušta i 70 odsto ostvarenih letova od dvadesetak dnevno u najpovoljnijim meteo-uslovima je sa nekim putnikom koji želi da ostvari dugogodišnji čovjekov san da zemlju gleda sa visine i dokuči zašto ptice pjevaju u letu“, ističe Vidojević.\nPrema njegovim riječima, najbliže letilište za slobodne paraglajdere je nadomak Crvenih stijena, pored Ferate, gdje slobodni paraglajderi lete uz južni greben Romanije.\nOn je naglasio da su aktivnosti Aero-kluba na Sokocu „neka vrsta turističke ponude“, za one koje to zanima, ali da ne može biti direktan turistički proizvod.\nČlan Aero-kluba „Soko“ i jedan od operatora letilišta „Glasinac“ Saša Stanar navodi da osnivači Kluba nastoje da ovaj sport zaživi i da postane mjesto okupljanja mladih na široj romanijskoj regiji.\nRomanijska regija ima sve uslove da omogući ljudima užitak u letenju ultra-lakim letjelicama, motornim zmajem te motornim i slobodnim paraglajderima, kojima raspolažu članovi kluba.\n„Motorni zmaj je dosta bezbjedna letjelica i sama jednostavnost konstrukcije i tehnike pilotiranja čini je takvom, a ima i padobran namijenjen za spuštanje u slučaju ulijetanja u nepovoljne meteo-uslove“, kaže Stanar.\nAero klub „Soko“ osnovan je 2016. i trenutno ima osam aktivnih članova, koji su uglavnom piloti ultra-lake avijacije.\nTags: Aero-klub „Soko“ Miroslav Vidojević Opština Sokolac\nPrethodna Istočno Novo Sarajevo: Planirani bogati kulturni sadržaji\nSledeća Požar na dva kamiona firme ”Stanišić” na Palama


NOVI SAD: Otvorena izložba povodom tri decenije od pada Berlinskog zida – BALKAN TV NOVI SAD\nHomeKulturaNOVI SAD: Otvorena izložba povodom tri decenije od pada Berlinskog zida\nNOVI SAD: Otvorena izložba povodom tri decenije od pada Berlinskog zida\n08/11/2019Redakcija BALKAN TVKultura, Vesti, Za slajder0\nNOVI SAD: Predsednik Pokrajinske vlade Igor Mirović obratio se sinoć na otvaranju izložbe „Ranije je sve bilo drugačije.\nFoto: Dnevnik (Slobodan Šušnjević)\nScene iz svakodnevnog života u NDR-u i za vreme velikih društvenih promena“, koja je postavljena u Kulturnoj stanici „Svilara“ povodom obeležavanja 30 godina od pada Berlinskog zida.\nPostavku čine 33 dela istaknutih nemačkih fotografa Haralda Hausvalda (Harald Hausnjald) i Morisa Vajsa (Maurice Njeiš), koji su zabeležili scene iz svakodnevice Istočne Nemačke osamdesetih godina prošlog veka i trenutke pada Berlinskog zida 9. novembra 1989. godine.\nPredsednik Mirović je istakao da će ova izložba osvežiti sećanje na jedan od najvažnijih događaja u modernoj istoriji, na rušenje Berlinskog zida, kao i na rušenje zidova koji su nastali nakon 9. novembra 1989. godine.\nMirović je naglasio da su nemački i srpski narod znali da izvuku pouke iz događaja koji su obeležili 20. vek.\nVečeras kada budemo gledali prizore i lica onih koji su učestvovali u rušenju Zida, istovremeno i onih koji su nam ukazivali na novu arhitekturu Evrope, na njene principe solidarnosti, zajedništva, međusobnog integrisanja, zapitaćemo se kakva su naša iskustva i da li smo izvukli pouke iz naših grešaka, i kuda stremimo u godinama koje su pred nama, kazao je Mirović.\nOn je dodao da sasvim sigurno moramo stremiti razvijenijim, uspešnijim i bogatijim državama nego što jesmo, jer ćemo samo na taj način moći da odgovorimo na pitanja koja su se pred nas postavljena nakon rušenja Berlinskog zida.\nŽEPČE:Dan poslovne dijaspore u znaku ozvaničenja saradnje u području iseljeništva\nSUBOTICA: Dvojica uhapšena, zakopana droga pronađena u šumi


Šta stoji u krivičnoj prijavi protiv Ćurića, Petrovića i Šarenca? (FOTO) - Moja Hercegovina\nPočetna / Šta stoji u krivičnoj prijavi protiv Ćurića, Petrovića i Šarenca? (FOTO)\nŠta stoji u krivičnoj prijavi protiv Ćurića, Petrovića i Šarenca? (FOTO)\n16. Jula 2021. 0:13\nNebojša Vukanović i njegova Lista za pravdu i red danas su Okružnom tužilaštvu u Trebinju podnijeli krivičnu prijavu protiv Mirka Ćurića, Luke Petrovića i Momira Šarenca, a zbog krivičnog djela Zloupotreba službenog položaja i ovlaštenja, te nenamjenskog trošenja sredstava budžeta Grada Trebinja i nanošenja štete Gradu Trebinje u iznosu od 486.000 konvertibilnih maraka. Pročitajte šta stoji u obrazloženju ove prijave i koje dokaze je Lista za pravdu i red prinijela uz istu.\nU krivičnoj prijavi koju je danas, ispred Liste za pravdu i red, Okružnom tužilaštvu u Trebinju predao Nebojša Vukanović, navode se tri osumnjičena lica – Mirko Ćurić, kao prvoosumnjičeni, Momir Šarenac, kao drugoosumnjičeni, te Luka Petrović, kao trećeosumnjičeni.\n”Prvoosumnjičeni Ćurić Mirko, koji obavlja funkciju gradonačelnika Trebinja i odgovoran je za trošenje budžetskih sredstava, zloupotrijebio je službeni položaj i ovlaštenja tako što je, prema pisanju portala ”Trebinjelive”, dana 8.7.2021. godine prebacio 486.00 KM sa računa Grada Trebinja na račun Fudbalskog kluba Leotar, na ime otplate dugova FK Leotar prema preduzeću ”Ubla turs”, u iznosu od 476.000 KM sa kamatama, kao i Milimiru Lojoviću u iznosu od 9500 KM sa kamatama.” – navodi se, između ostalog, u krivičnoj prijavi.\nKao dokaze ovih tvrdnji, Lista za pravdu i red priložila je budžet Grada Trebinja za 2021. godinu te tekst portala ”Trebinjelive” pod nazivom ”Grad obezbijedio 486.000 KM za otplatu dugova Ubla.tursu i Lojeviću i deblokadu računa Leotara” koji je objavljen 8.7. tekuće godine.\nKao drugoosumnjičeni u krivičnoj prijavi naveden je Momir Šarenac, koji je po mišljenju Liste za pravdu i red odgovoran za počinjena krivična djela i nanošenje štete Gradu Trebinju u iznosu od 486.000 KM, jer je kao odgovorno lice koje po ovlaštenju gradonačelnika rukovodi Odjeljenjem za finansije Grada Trebinja, a nakon povlačenja bivšeg načelnika ovog Odjeljenja, Mira Greda. U krivičnoj prijavi se navodi da Momir Šarenac nije spriječio niti upozorio gradonačelnika Ćurića na nezakonito trošenje novca iz gradskog budžeta.\nTrećeosumnjičeni Luka Petrović, kum prvooptuženog Ćurića, navodi se u prijavi, podstrekivao je gradonačelnika Trebinja na izvršenje krivičnog djela i nezakonito prebacivanje novca, kako bi se plaćanjem dugova koje je on ranije stvroio, dok je bio na čelu Fudbalskog kluba ”Leotar” kao predsjednik istog, prikrili tragovi njegovog kriminala i zloupotreba. Iz Liste za pravdu i red smatraju da je baš Petrović pokretač ove akcije a kao dokaz navode konferenciju za medije koju je Luka Petrović održao 5.7. tekuće godine, kao i da je ulazak trebinjskog fudbalskog kluba u Premijer ligu isti najavio još u junu tekuće godine najavivši povlačenje FK ”Krupa na Vrbasu” iz najjače fudbalske lige BiH i prepuštanja upražnjenog mjestu FK ”Leotaru”.\nZa ove tvrdnje, u krivičnoj prijavi, kao dokazi navedeni su tekst portala ”Trebinjelive” u kojem se navodi da će Grad Trebinje stati iza svih premijerligaša, te da će dug FK ”Leotar” biti isplaćen, a koji je objavljen 5.7.2021. godine, konferencija za novinare Luke Petrovića koja je održana istog datuma, kao i tekst portala ”Sportdc” objavljen 13.6.2021. godine u kojem Petrović najavljuje ulazak ”Leotara” u fudbalsku Premijer ligu BiH.\nU daljem tekstu krivične prijave traži se da Okružno tužilaštvo u Trebinju hitno uvidom u račune Grada Trebinja istraži da li je i kada prebačeno 486.000 KM na račun FK ”Leotara”, ko je sve dao nalog i učestvovao u krivičnom djelu, te kakva je odgovornost prvoosumnjičenog, a kakva njegovih saradnika. Od tužioca se dalje zahtijeva da se istraži kako je nastao dug od pola miliona konvertibilnih maraka te da se istraži rad i poslovanje FK ”Leotar” u posljednih 10 godina jer postoji osnovana sumnja da je vršeno pranje novca na štetu javnih preduzeća i ustanova te da je postojala organizovana kriminalna grupa koju je organizovao trećeosumnjičeni Luka Petrović, navodi se u prijavi.\nOd postupajućih tužioca podnosioci krivične prijave očekuju da saslušaju sve osumnjičene i odrede pritvor i mjere zabrane zbog postojanja osnovane sumnje da će ponovo izvršiti krivično djelo i nastaviti sa zloupotrebom službenog položaja, a u skladu sa odredbama Zakona o krivičnom postupku RS, članovima 196. i 197. U krivičnoj prijavi za svjedoka se predlaže Gordan Mišeljić, aktuelni predsjednik FK ”Leotar” koji paralelno obavlja i funkciju direktora Hidroelektrana na Trebišnjici, iz koga se prebacuje novac na račun FK ”Leotar”, te se nalazi u klasičnom sukobu interesa, navodi se u prijavi.\nU nastavku pogledajte cijeli sadržaj krivične prijave:\nOznake486.000 KM dug fk leotar krivična prijava luka petrović Milimir Lojović mirko ćurić Momir Šarenac Ubla turs Za pravdu i red - lista Nebojše Vukanovića zloupotreba službenog položaja


Supruga ubijenog lidera inicijative SDP Olivera Ivanovića, Milena Ivanović, izjavila je da neće ići na protest koji je u Beogradu najavljen za 16. januar, na dan godišnjice njegovog ubistva.\n"Ja tamo neću biti. Ne bih nikada, ko god da organizuje. To nije način da se Oliver ne zaboravi. Gde su svi ti ljudi bili kada je bio zatočen tri ipo godine? Zašto tada nisu organizovali proteste da mu pomognu da izađe na slobodu? Gde su bili prethodnih godinu dana? Mislim da je to politizacija tragedije", rekla je Ivanović za list Blic.\n"Mislim da će svi ljudi koji iskreno žele da se Oliver ne zaboravi biti tu. Oni koji žele da koriste tu tragediju, neka koriste, ali to nije fer. Ja ne organizujem skup to mi ne pada napamet, makar bili sami, ja ću sa svojim sinom zapaliti sveću", rekla je Milena Ivanović.\nOn je izjavila i da danas ima mnogo više informacija o ubistvu svog supruga, da je razgovarala sa mnogo ljudi i da sada pokušava da napravi neku svoju sliku o tome, u nadi da će doći do istine.\n"Slušam šta kažu istražni organi iz Prištine, slušam naše istražne organe. Nadam se da će se istina saznati, ako ne u ovoj onda u nekoj drugoj godini", rekla je Milena Ivanović za RTS.\nKako kaže, smatra da u ovom trenutku ona ima najviše informacija o ubistvu svog supruga.\n"Meni je najvažnije da se sazna istina. Verujem našim istražnim organima, sačekaću da vidim šta će biti. Smatram da istina ne može da se sakrije, mislim da će kad-tad da izađe na videlo", rekla je supruga ubijenog lidera GI SDP.\nPoslednji put sam ispitana u Beogradu na zahtev specijalnog tužilaštva sa Kosova, rekla je Milena Ivanović i dodala da je otvorena za svakog ko smatra da ima neku informaciju koja bi pomogla da se ovaj slučaj što pre reši.


Srbija: Cena gasa nama nije niža nego drugim državama s dugoročnim ugovorima | Kosova.info\nDom|Najnovije|Srbija: Cena gasa nama nije niža nego drugim državama s dugoročnim ugovorima\nSrbija: Cena gasa nama nije niža nego drugim državama s dugoročnim ugovorima\nCena ruskog gasa za Srbiju nije niža nego što je u nekim drugim zemljama koje takođe imaju dugoročne ugovore, i tiče se određene kolličine, a ono “preko” što nam je potrebno od ugovorenog nije po povlašćenoj ceni, navodi urednica spoljnopolitičke rubrike N1 Aleksandra Godfroa.\nEnergetska kriza je dovela do poskupljenja svega i to se ne odnosi samo na našu zemlju, rekla je Godfroa. Poskupljenje hrane na globalnom nivou je, između ostalog, posledica poskupljenja cene gasa, dodaje.\n„Prve pandemijske godine privreda je maltene stala svuda. Prva se probudila Kina koja je krenula da vuče neverovatne količine gasa, Evropa je krenula da prazni skladišta, jer gas je jeftin, zaboga“, kaže dodajući da je to možda bila greška.\nNavodi da je Aleksej Miler iz Gasproma izjavio da za prethodnu godinu Gasprom ima neverovatne prihode.\nDodaje da problemi s gasom traju već nekoliko meseci i da to ne može da prođe bez posledica. Takođe odlažu i zelenu agendu, jer se mnogi vraćaju na ugalj, navodi i dodaje: “Činjenica je da dobar deo gasa odlazi ka Kini, a manje količine odlaze ka Evropi”.\nGovoreći o energetskoj situaciji u Srbiji i “prijateljskoj ceni” gasa i posebnom tretmanu, kaže da imamo neke druge stvari koje čine da imamo taj tretman – a to je da je gasni sistem u rukama ruskih kompanija i da imamo prednost jer smo odmah učestvovali u svim ruskim projektima – napr. u Južnom toku koji je postao Balkanski tok, a i imamo dugoročni ugovor. To jeste prednost, a dobro je i za Gasprom, koji može da planira neko svoje poslovanje i proizvodnju i inovacije, dodala je.\n“Cena nije niža nego što je u nekim drugim zemljama koje imaju dugoročne ugovore i tiče se određene kolličine. Mi možemo tu količinu da podignemo, potrebno je da rezervišemo to unapred. Nama je potrebno preko tog dnevnog što smo rekli da povlačimo. I to “preko” ne košta 270 dolara. Ako uzmemo u obzir izjavu predsednika Aleksandra Vučića o šest miliona kubnih metara gasa dnevno, i da plaćamo 4,7 miliona evra, dolazimo na neku cenu od 800, 900 dolara na hiljadu kubnih metara i to već nije povlašćena cena, to je neka vrsta tržišne cene”, kaže Godfroa, dodajući da ima razlike i u tome da li se kupuje gas dan za danom ili drugačije.\nGovoreći o godišnjici ubistva lidera Olivera Ivanovića, kaže da je treba obeležavati sve dok se ne otkriju svi koji su umešani na bilo koji način u to ubistvo, svi koji nešto znaju i ne govore. Volela bih da vidim da se naša država više angažuje da se to ubistvo razreši, džabe nam sve promene Ustava i zakoni, ako nismo u stanju da rešimo takvo ubistvo, zaključila je Aleksandra Godfroa.\nŠta je obeležilo 2021: Debakl u Avganistanu, odlazak Merkelove, zaoštravanja s Rusijom\nGovoreći o vestima iz sveta koje su obeležile 2021 godinu, Godfroa je podsetila na dešavanja u SAD, na tvrdnje bivšeg predsednika Donalda Trampa koji nije prihvatao poraz na izborima, što je kulminiralo upadom u Kapitol hil. Viđali smo slične scene na nekim drugim mestima u svetu, kod nas, ali niko nije mogao da pretpostavi da će tako nešto videti da se dešava u SAD, navela je. Tada je Džozef Bajden istupio prvi put kao predsednik, iako se još nije desila njegova inauguracija, da smiri narod, da kaže da su podele okončane u SAD, iako smo kasnije videli da one nisu okončane, dodala je.\nTramp je bio stručnjak da podeli po bilo kom pitanju bilo koga, ocenila je Godfroa i dodala: “Prema onome što čujemo da se trenutno dešava u Americi – da, te podele postoje i dalje”.\nGodfroa ističe da se Bajdenovo predsedničko ponašanje na globalnom nivou mnogo razlikuje od Trampovog ad hok donošenja odluka i svađanja. Tramp kao populista je uspeo da kreira apsolutni haos na globalnoj sceni, jer su odluke koje je donosio bile naprasne i vrlo nepromišljenje i te posledice se osećaju i danas, kaže Godfroa, dodajući da Bajden pokušava da sanira neke stvari.\nBajden je, kad je došao na vlast, označio ne samo Rusiju nego i Kinu kao glavnu pretnju i napravio je koaliciju sa Australijom i Velikom Britanijom, podseća Godfroa. “On ide po azijskim zemljama pokušava da ih lobira na svoju stranu. Prepoznao je Kinu kao silu koja se širi i preti da preuzme uticaj u nekim oblastima u kojima dominiraju SAD. S druge strane, to je dovelo i do toga da se Kina i Rusija više okreću jedna drugoj, a u Evropi da ona prepoznaje da SAD možda više i nisu takav partner, a to se desilo i za vrema Trampa, koji je Evropu ignorisao u suštini”, kaže reporterka N1.\nKao jedan od debakla ove godine navodi povlačenje američkih trupa iz Avganistana. Podsećajući da je to Tramp dogovorio, a Bajden samo odložio, kaže da se videlo vrlo brzo da ono što su pričali talibani na početku, nije bilo istina. Samno posle dve nedelje je, podseća, došlo do obezglavljivanja ženskih sportista, zabrane svih stranih serija i sve muzika. “Rusija pokušava tu da situaciju drži pod kontrolom, i to je njima jako bitno, ne zbog samog Avganistana, već zbog toga što terorističke grupacije i jedinice mogu da pređu njene granice, i da šire uticaj u samoj Rusiji, a Rusija to ne namerava da dozvoli”, kaže gošća Novog dana, dodajući da Rusija jeste u kontaktu sa talibanima zbog bezbednosti sopstvene zemlje, ali ocenjuje da ona nema uticaj.\nOsvrnula se i na dešavanja u Evropi, kad je u pitanju Rusija. “Ukrajina je poslužila za zaoštravanje sukoba, a to zaoštravanje sukoba ima svrhu da Rusija nešto dobije, a to su maksimalistički zahtevi – i pisane i pravno-obavezujuće garancije da Ukrajina i Gruzija nikada ne budu članice NATO, da neće biti raspoređivanja naoružavanja u državama koje se graniče sa Rusijom”, navela je Godfroa. Kako podseća, zaoštravanje je počelo grupisanjem ruske vojske na delu granice od 400 km gde Ukrajina nema kontrolu. “Sporazum Minsk 2 je prekršen manje-više odmah, Moskva i Kijev se glože da li prvo Kijev treba da dobije ponovo kontrolu nad tom granicom ili prvo treba da se sprovedu izbori i da se promeni ustav koji će dati određeni stepen autonomije tom delu Ukrajine, koja smatra da će, ako se to desi, dobiti nefunkcionalnu državu i to je suština”, dodala je.\nRusija, ocenjuje Godfroa, pokazuje da je spremna na što-šta, konstatujući da je vojska koja se nalazi na granicama neka vrsta pritiska.\nGovoreći o odlasku bivše nemačke kancelarke Angele Merkel kaže da je to 16 godina karijere u složenim vremenima, u vremenima “stabilokratije nauštrb demokratije”. Podseća da su se oči zatvarale i na desničarske tendencije u zemljama EU, ali i po pitanju slobode medija van Unije, dodajući da je Merkel, kad je dolazila u Beograd “i pohvalila vlasti u Srbiji, kao da se neke stvari nisu desile”. “Merkel je napravila od Nemačke prvu zemlju u EU, ona je bila orijentisana na ono što su interesi nemačkih biznismena i nemačke ekonomije… Ona je umela da razgovara i sa (ruskim predsednikom Vladimirom) Putinom, Severni tok 2 je završen za vreme njenog mandata. On nema sve dozvole, a mislim da će ih dobiti jer je to interes nemačke privrede”, kaže Godfroa.\nRekordna inflacija zabeležena u decembru u Turskoj


Objavljen Nacrt Izmena Zakona o porezu na dohodak građana - SamSvojGazda\nVlada Republike Srbije objavila je na svom sajtu tekst Nacrta zakona o izmenama i dopunama Zakona o porezu na dohodak građana.\nO tekstu će u narednom periodu raspravljati Vlada i Skupština, nakon čega se očekuje njegovo usvajanje.\nNovine koje su predviđene su brojne.\nPredloženo je povećanje neoporezivog iznosa zarade sa 15.300 dinara na 16.300 dinara mesečno, što praktično znači da se smanjuje osnovica poreza na zaradu pa i iznos poreza po tom osnovu. U Obrazloženju se navodi da se na taj način obezbeđuje manje fiskalno opterećenje prihoda koje fizička lica ostvare po osnovu rada.\nOvaj novi neoporezivi iznos treba da se primenjuje od 01.februara 2020. godine.\nPored toga, predloženo je da se na drugačiji način urede uslovi, kriterijumi i elementi za paušalno oporezivanje u cilju unapređenja sistema paušalnog oporezivanja. Ideja je da se ublaže problemi neizvesnosti odobrenja statusa paušalnog oporezivanja i nepoznatosti iznosa ukupne poreske obaveze u trenutku započinjanja delatnosti, kao i kašnjenje poreskih rešenja.\nTekst predviđa i novi test samostalnosti za preduzetnike paušalce i preduzetnike koji vode poslovne knjige, kao i olakšice za poslodavce koji zaposle sadašnje preduzetnike od 01.01.2020. godine.\nPreduzetnike i poslodavce koji „padnu“ na testu samostalnosti očekuje drugačije oporezivanje. Naime, isplate ka preduzetniku, koji testom ne uspe da dokaže da je samostalan u radu, poreski će biti tretirane kao drugi prihod i opterećene porezom na dohodak i doprinosima za obavezno penzijsko i invalidsko osiguranje i obavezno zdravstveno osiguranje.


Turska: \_"posljednja poruka\_" Siriji da zaustavi vojne akcije - Vijesti.me\nTurska: \_"posljednja poruka\_" Siriji da zaustavi vojne akcije\nTurski ministar vanjskih poslova Ahmet Davutoglu rekao je danas sirijskom predsjedniku da odmah prekine vojne operacije protiv civila upozoravajući ga da je to \_"posljednja riječ\_" Ankare. Edit\nBeta 15. avgust 2011, 18:53 ažurirano 26. februar 2019, 02:38\n"To je naša posljednja poruka sirijskim vlastima; naše glavno očekivanje je da ove operacije odmah prestanu", rekao je Davutoglu u poruci, najsnažnijoj dosad prema susjednoj državi i nekad bliskom savezniku.\n"Ako operacije ne prestanu, nemamo više poruka o koracima koji će biti preduzeti", rekao je na konferenciji za novinare ali nije pojasnio na što konkretno misli.\n"Mi smo u kontaktu i više smo puta ponovili naše zahtjeve i naglasili očekivanja", dodao je.\nDavutoglu je rekao da su se operacije protiv civila intenzivirale od četvrtka uveče.\n"U kontekstu ljudskih prava, to se ne može tretirati kao unutrašnje pitanje", rekao je novinarima. Nije međutim odgovorio na njihovo pitanje je li danas direktno razgovarao s sirijskim predsjednikom Asadom.\nDavutoglu je prošle nedjelje posjetio Damask i razgovarao sa sirijskim predsjednikom.\nTurski premijer Erdogan, koji je prošle nedjelje razgovarao s američkim predsjednikom Barakom Obamom o nasilju u Siriji, rekao je kako se nada da će Sirija preduzeti korake prema reformama u roku od 10 do 15 dana.\nobezbijedio im siguran prolaz do brodova za transport droge?\nUhapšen bivši meksički ministar, osumnjičen da je primao mito od...\n"Veoma dobar sastanak": Tramp ugostio Lavrova u Bijeloj kući\nKako je dobitnica Nobela za mir završila na suđenju za genocid\nErdogan: Evropi fali lidera, najviše poštujem Trampa i Putina\n"Izabrali smo saosjećanje": Zapadna Australija legalizovala eutanaziju\nUmro Piter Frejts, pokretač poznatog "Ledenog izazova"\nČileanska vojska: Avion se srušio, traga se za preživjelim


Auto Moto Fest Архиве - Страница 2 од 3 - Auto Moto Fest Niš 2020.\nAuto Moto Fest\nNova generacija Ford Mondea debituje na sajmu u Nišu\n23. септембра 2019.mice70AUTO KUĆE, VESTI\nAutor : Maja Vodeničarski – Niške Vesti Sajmski hit: EcoSport s bogatim Business paketom opreme i popustom od 1.500 evra Za jubilarnu, desetu izložbu automobila Auto Moto Fest, koja će biti održana od 4. do 6. oktobra 2019. u niškoj Hali „Čair“ Grand Motors, generalni uvoznik, distributer, prodavac i serviser automobila i lakih komercijalnih vozila Ford,...\nSUNRA – Jedinstveni električni skuteri i bicikli na našem tržištu!\nAutor: Niške Vesti Električni bicikli i skuteri godinama unazad pravi su hit u svetu i polako se svrstavaju u najkorišćenija prevozna sredstva. Ono što ih je probilo na tržište jeste da su brzi i laki za korišćenje, povoljni za vožnju u gradskim uslovima, a pošto rade na struju potpuno su ekološki, bez emisije šetenih gasova....\nSajam automobila Niš svrstava na mapu svetskih gradova\n20. септембра 2019.mice70AUTO KUĆE, VESTI\nAutor: Niške Vesti Jubilarni, 10. po redu Sajam automobila, motora i prateće opreme u Nišu biće održan i ove godine u Hali „Čair“ od 4. do 6. oktobra. Oko 15 najnovijih brendova iz sveta autoindustrije sigurno će i ove godine privući veliki broj posetilaca juga Srbije, istakli su organizatori Sajma na prijemu kod Gradonačelnika Niša....\nHYUNDAI sa nekoliko premijera na niškom Auto Moto Fest-u\nAutor : Maja Vodeničarski – Niške Vesti Ideal Auto doo iz Niša, ovlašćeni je diler Hyundai automobila više od dve decenije, na sajmu automobila u Nišu prisutni su od samog početka, tačno pola od toga. „Ovih deset godina izlaganja prevashodno su pokazale da je Nišu potrebna jedna ovakva manifestacija gde na jednom mestu građani juga Srbije...\nSrpska PREMIJERA! NOVA SCALA I SUPERB pred Nišlijama\n17. септембра 2019.mice70AUTO KUĆE, VESTI\nAutor : Maja Vodeničarski – Niške Vesti Ni ovogodišnji AUTO MOTO FEST koji se održava od 4. do 6. oktobra u niškoj Hali Čair neće proći bez učešća Auto Čačka. Od prvog sajma do danas redovni su učesnici ove privredno-turističke manifestacije. „Od prvog sajma ŠKODA je bila učesnik niškog sajma automobila i uvek će biti deo...\nSRPSKA PREMIJERA u Nišu! Mazda CX-30 na dohvatu ruke\nAutor : Maja Vodeničarski – Niške Vesti Jubilarni niški Auto Moto Fest okupio je višegodišnje partnere i saradnike na jednom mestu. Vrata Hale „Čair“ za sve ljubitelje četvorotičkaša biće otvorena od 4. do 6. oktobra od 10 do 20 sati. Najveće auto kuće koje posluju na ovom području biće učesnici sajma i ne samo to, već...\n15. септембра 2019.Milan MarinkovicAUTO KUĆE, VESTI\nAutor : Maja Vodeničarski – Niške Vesti Auto centar „Krunić“ iz Niša već tradicionalno redovan je učesnik niškog sajma automobila. Iz godine u godinu ova niška auto kuća pripremi posebna iznenađenja za sve one koji razmišljao o kupovini novog četvorotočkaša. Deceniju koliko se održava i niški sajam traje i predstavljanje Auto centra Krunić, koji se uvek...\nSRPSKE PREMIJERE na ovogodišnjem Sajmu automobila U NIŠU\n11. септембра 2019.Milan MarinkovicVESTI\nAutor : Maja Vodeničarski – Niške Vesti Sajam automobila u Nišu ove godine beleži veliki jubilej – deset godina postojajna. X “Auto Moto Fest” Niš biće održan od 4. do 6. oktobra 2019. godine u niškoj Hali „Čair“. Niški sajam jedinstven je u ovom delu Srbije, jer opstaje već čitavu deceniju. Pored velikog privrednog značaja, godinama...